text:
ADEPR,igeze aharindimuka yibereye business ya Tom,nabandi baryi nkawe! Tom aba police ahemba nabiki? ADEPR ni gereza? gutura tuzabire kk noneho buri mupasiteri yashyiriweho amafaranga urusengero rugomba kwinjiza mumwaka.iyo atayabonye bamukuraho
ICYAKORA ABA BAGABO BADUTABYE MU NAMA KWELI. BAHEMUKA BAHEMUKWEEEEEEE.
Njyewe Ndi Umwe Mubayobozi Bayoboye Itorero Hano Mu Rwanda Ariko Ndasaba Sibomana Na Rwagasana Bayoboye A. De. P.R Ko Bashaka Ukobakemura Izobombori Bombori Ziri Mubayobokebabo Naho Iyoturufu Yo Kuvugango Ababareze Ngo Bakorana N,abarwanya Igihugu Icyo N,icyinyoma Kugirango Iba Kristo Bapfiremo Batagira ijambo Ndabaza Abo Ba Bishop Ba A. De. P. R Mwibuka Ko Bibilia Ivugako Abakuru Bagombakuba Abagaragu Babandi Dore Umugani:abari Abahanya Yesu Yabakuye Ku Icyavu Bamaze Guterera Yesu Baramukwepa!! Yesu Azababwira Ati Mumve Imbere Sinigeze Kubamenya Mwankozizibibimwe! Kuvugango Abakristo Banyu Ngo Barwanya Leta Aha! Ninko Kuvugango Umwana Wawe Ngwararoga Umva Iherezo Ryabyose Riribugufi Abakristo Ba A.De.P.R Musome Ibyahishuwe18:4-5 Unkeneye Hamagara Tel0786117385/0726848480 Leta Yacu Ifite Inzego Z,iperereza Zitayobowe Naba Bishop Ba A.De.P.R Nigira Icyo Ikora Izagikora Itavanye Amakuru Kuri Aboba Bishop Kuko Muribose Ntawereta Yahaye Akazi Cga Bareke Kuzabya Itorero Bajyegucunga Umutekano Babagire Dasco
Birababaje Icyampa Uwiteka Imana Yaybarokore Ikaba Hagati Yabo Banyakubahwa Bo Mu Mana. Nabo 25 Nimbaga Yacu Abapantecote , Maze Kdi Mbibutse Ko Mwe Bakuru Cyane Muzabarizwa Imbere Ya Yantebe Y Imanza Y Imana! Intama Nazo Muzazibazwa
Yesubashimwe mbese ubu nkabanyamakuru bose ndetse nizindi nzego zose;ubu iyo basomye ibyandikwwa nibitekerezo batanga.wahita nawe ugira impungenge uziko nawe nabonye uvugira abo bagabo bashinja gucunga nabi ibya ADPER;nukuberaki?ese koko byaba aribyo hafatwa uwuhe mwanzuro?mwibukako BISHOP badasimburwa keretse apfuye cyangwa,......
Mumenye ko mu minsi y’ imperuka hazaba ibihe bigoye"bazaba bakunda cash birarira,bangana.... none rero mucyo tubatere umugongo.adepr bye
Bavandimwe rero ka mbabwire,
mba muri ADEPR yewe mazemo iminsi, ndashaka kubabwira icyo ntekereza kuri iyi nkuru nsomye.
IMPAMVU Z’IBIBAZO BIRI MURI ADEPR:
1. GUTA UMURONGO
ADEPR yataye umurongo wayo yagenderagaho, ibi bituma bajya mu bindi bitangenderwagaho mbere. Umurongo bataye ni INSHINGANO YESU YATANZE BAGENDERAGAHO MBERE "mugende mu mahanga yose mubwirize abantu bihane, mubabatiza ......" yemwe abo dufatanije kuba muri ADEPR, ibi biracyariho???????
Umupasiteri umwe niwe uherutse kubwira abakirisito be ngo : “Njyewe mperuka kubazwa iby’abakirisito bihana kubwa USABWIMANA Samuel!!! Ubu bambaza iby’amafaranga gusa!!! Ubwo rero muzane AMAFARANGA!!!
Undi we mu nama bakora z’abashumba, yaravuze ngo: ni kangahe mwumvise tubabaza iby’abihana??!!! Turababaza amafaranga!!!!!!!!!!!!!!!!!!!!!!!!
Tuvugishije ukuri, uyu niwo murongo itorero ryangenderagaho cyangwa se rikwiye kugenderaho????
2. IVUGABUTUMWA RIPFUYE
Guta umurongo byatumye ivugabutumwa muri ADEPR ripfa.
Iyo urebye ivugabutumwa ririho uyu munsi muri ADEPR, usanga ko hatariho kwigisha abantu icyo bibiliya itubwira ahubwo twihimbiye ibyacu: aho kwigisha abantu kwihana ibyaha, turi kwigisha abantu ibitangaza!!! Aha turi kwirengagiza ijambo rivuga ngo “mubanze mushake ubwami bw’Imana no gukiranuka, nibwo ibindi byose muzabyongererwa†.
3. KUTAVUGISHA UKURI
Iyi nayo ni indi mpamvu ituma mu itorero havuka ibibazo byinshi.
Iyo urebye mu gihe cyo ku bwa USABWIMANA Samuel na mbere yaho, ukanareba ubu biratandukanye cyaneeeeeeee!!!!!!!!!!
Ukuri kwarabuze mu bitwa abakozi b’Imana, hasigaye harimo icyo nakwita SIYASA BIRABABAJE MU BAKOZI B’IMANA.
Ibi ndabivugira ko mbere habaga amanama guhera mu maparuwasi, bakiga ku bintu runaka noneho bikazagera hejuru muri bureau nyobozi, none ubu abakirisito twumva ngo byabaye uku n’uku bitarigeze bibanza mu Manama yo hasi kandi barangiza bakavuga mu bitangazamakuru n’ahandi ngo ibi nibyo abayoboke ba ADEPR bemeje!!!!!!!!!!!!!!!! Babyemereje he? Ryari? Ese niba byaremejwe kuki nyuma yaho, abo bayoboke bahindukira akaba aribo bibaza ibyabaye ibyo aribyo??? Mwitubeshyera kandi mwitubeshya.
Abayobozi nibamenye ko ibyo bavuga bidakorerwa I Kigali gusa ahubwo bikorerwa mu maparuwase yose.
Urugero: ngo gisozi itangwa ku bushake nta muntu uyihatirwa???!!!!!!!!!!!!!!!!!!!!!!!!!!! Banyamakuru mwe muzamanuke mu midugudu no mu maparuwase ya ADEPR hirya no hino mubaze abakirisito muzamenya ubwo bushake!!! BIRABABAJE.
4. URWANGO
Iki kintu cyo kwangana cyahawe intebe cyane kuko umuntu aravuga ngo iki ntikigenda neza, ubwo akaba yiswe umwanzi w’iterambere muri ADEPR!!!!!!!!!!!
Noneho byahindutse kuba umwanzi w’igihugu n’umudendezo w’abanyarwanda.
Iki ndakibaza abayobozi ba ADEPR, ikibabaje nuko batansubiza cyangwa ngo babe babisomye:
1. kuki abo bapasiteri, abarimu, abadiyakoni n’abakirisito mubise abanzi ari uko bavuze kandi bagaragaje ibibazo biri muri ADEPR?
2. Kuki mbere yaho mutabibareze ngo bakurikiranwe? Numva iki (guhishira) mwakakibajijwe mu nzego z’umutekano.
3. Kuki mutagaragaza ibimenyetso by’uko abo 25 bakorana n’umwanzi???
5. IBINDI
a) Ko uwo Pasiteri avuga ko byemejwe mu UKIAMKA, kandi agasoma ririya jambo Pawulo yanditse; kuki abiswe abepisikopi ari bariya babiri gusa?? Ese ubwo n’abashumba bose n’abapasiteri nibagomba kwitwa ba bishop??
b) Kuki mutabizanye mu nama y’abashumba ahubwo mugahita mu bitangaza mu nama yabereye ku gisozi? Cyane ko inama y’I Nairobi yabaye mbere cyane.
IMYANZURO YANJYE
1. ADEPR mureke twibuke umurongo twagenderagaho wo guhindurira abantu kuri Kristo;
2. ADEPR Mureke dukore ivugabutumwa rishingiye kuri bibiliya aho kureba ku nyungu gusa;
3. ADEPR mwemere tuvugishe ukuri ku bibazo bihari tureke ibinyoma byo gucengana;
4. ADEPR tureke urwango kuko uwanga mugenzi we ari icyaha ku Mana;
5. ADEPR mureke twibuke uko itorero ryayoborwaga.
MWIKWICA ITORERO
Sibomana na Mugenzi we mbona bakwiye kwigira muri politique iby Imana bakabyihorera kuko baravangiwe kandi bari kuyobya benshi bitonde gusa kuko Imana ntinegurizwa izuru. Kandi kwirirwa banduzanya mu binyamakuru si byiza kubantu batizera kuko biri gufungira benshi gukizwa. Mwirukanye Samuel mumuziza ubusa , mwirirwa musebya abayobozi ba mbere mubatekera genocide kandi muziko ntayo bakoze. Mwihane bigishoboka
ba apotres ndabemera
kuri iki kintu kijyanye n’ubwumvikane buke burikuvugwa, ririya tsinda rya bantu 25 dusangamo ibyiciro bitandukanye nk’uko abayobozi bacu babivuga , inama natanga bicare babumve neza kandi hafatwe imyanzuro inogeye buriwese urebwa n’ikibazo kuko kwegura kuvugwa burimunsi muri ADEPR bikoza isoni abayoboke , dusigaye twibaza niba I torero riragwa n’umwuka w’Imana ariryo ryabangamira ubuzima bwa banyarwanda no kubuza umudendezo abatuye igihugu, ariko niba batari maso twe dufite ubuyobozi bw’igihugu buhora bureba aho icyahungabanya umutekano w’igihugu cyaturuka, nukuri dukeneye kujya twumva ibikorwa byiza bijyanye n’iyobokamana aho kumva amacakubiri mu Itorero ryacu.
twibaza impamvu iyo hagaragaye ikibazo mumikore yabo bayobozi
ba Adeper kuki bahita bashinja abatanze ikirego ko arabagizi banabi? mubisesengure murrbe kuko ubwobuyobozi bufite ikibazo kdi ntabukiristo burimo ahubwo Bose baveho dutore abandi Murakoze
Akalkan!!! Ntibyoroshye ariko abo bayobozii basobanure ibyo babajijweahubwo bazane izo mpapuro no mu ma paroisse, imidugudu natwe twandike,
Bene Data intonganya zivahe? Nimureke dishikame twiyubakire igihugu ndetse n’Itorero ryacu, naho biriya tubyihorere tubirenge. Ntabwo byoroshye kuyobora muri iyi minsi kuko uyoborwa aba yumva yarusha ibitekerezo umuyobozi kandi ngo utabusya abwita ubumera. Mbese mwebwe uwabaha kuyobora murabona mwakora iki koko? Musenge cyane ahubwo mutajya mu moshya. Kuva kera kose abarwanya ibyiza bahozeho kdi bazagumaho, ariko mureke twubake, twime amatwi abashaka kutuzitira, cyane ko iyo urebye neza usanga bariya Bose. banditse iriya baruwa bakanasinya atari abayoboke ba ADEPR, bakoze ibyaha barahagarikwa none bashaka gukomeza gutikurira hanze. Nibatihana bizabagora, ariko mwebwe mutuze dusengere Itorero, Kristo azakomeza kurirengera kuko nubundi yarirengeraga. Murakoze
njye ndabona ari abanditse aya amabaruwa batarebye kure ariko na none aba bantu ntakigaragaza ko barwanya ubuyobozi bw’igihugu ahubwo hakurikiranwe ibi bintu mumaguru mashya hagaragazwe ukuri
Njye nzineza KO uRwanda ruyobowe muburyo bwiza abayobozi bafite ubuhanga nubushishozi, rero aba bantu bo muri ADEPR bareke kwitiranya ibibavugwaho nimiyoborere yigihugu cyacu kuko nanjye iyo menya igihe iyi baruwa yandikiwe MBA narayisinyeho rwose Sibomana ukwiye kwegura nubwo amafaranga y’a D’Ove hotel nayatanze ariko ntibimbujije KUREBA ubusambo nubushishozi buke mwagize mugurisha imitungo yitorero
Ndabona umuzimu wa wamugabo wumugome wavuze ngo abantu babatwikire ku rutare yazutse!
Gusa abo bayobozi bareke kubeshyera abantu bimana kdi nabo ari abakozi biyita bimana bisobanure kubyo baregwa maze hafate undi mwanzuro niba badashoboye baveho.
Gusa abo bayobozi bareke kubeshyera abantu bimana kdi nabo ari abakozi biyita bimana bisobanure kubyo baregwa maze hafate undi mwanzuro niba badashoboye baveho.
KILIZIYA ni imwe, itunganye Gatorika.
njye ndabona abo bayobozi ari amatakirangoyi no kuyobya uburari aho kwisobanura Ku byo baregwa bati"abo ni abakorana n,abarwanya leta banashaka kubangamira amatora y,umukuru w,igihugu"kuki niba aba ba Tom Rwagasana bakunda igihugu koko batabivuze mbere y,uko baregwa?bakabivuga nyuma y,uko hagaragajwe amakosa yabo?Ubuyobozi bw,igihugu ahubwo bucyemure iki kibazo kandi aba bayobozi aho bashaka gushyira ababarega nabo bazahajye nibahamwa n,ibyo baregwa.Ikindi kandi Abo Bose bakora ibiteye isoni mu itorero ry,Imana bagize akarima kabo bamenye ko Imana itarenganya ari nayo mucamanza MUKURU Atari nk,abantu.Aho ntibabona bakora ibyo byose ikabihorera bakagirango ihwanye nabo mubareke igiye kugaragaza abayikorera by,ukuri n,ababeshya ngo barayikorera bishakira indonke aho kuyobora umukumbi wayo Ku GAKIZA.
Aba Bantu bagiye bareka imitwe?aba bayobozi ba ADEPR bari gubimba impamvu?kuki batabivuze mere?tom ndamuzi twabanye PSF
ibyo bintu bya sheke bahora bavuga bigaragaza urwego rw’abarega mu kugira imitungo kuko gutanga sheki itazigamiwe nta muntu ukoresha sheki bitabaho urugero niba ukoresha ikarita ntabwo wari wajya ku cyuma wagisaba amafrw ugasanga ariho ari make ubwose ko ari wowe uba ubyikoreye icyuma kigushinjije gusaba amafrw udafite ntibyakubaho ikindi sheki imara ukwezi igifite agaciro kuki umuntu atasanga undi yayakuyeho bibaho kenshi keretse abantu bakoresha udufrw duke
Gutanga ibitekerezo kukibazo kihari nibyiza, ariko nk’umuntu uvuga ngo ADEPR yataye agakiza ararengera, icyo n’igitutsi, tuvuge, dutange ibitekerezo byiza kd byubaka murakoze
ariko nka pastor ruzibiza viateur,aho gusobanura ibyaha muregwa uratinyuka ukabeshyera abantu ngo bakorana nimitwe yiterabwoba,ngo bari kubangamira amatora yumukuru wigihugu? ubwo urumva wowe uwakugerekaho ibyo ukoze wumva wakishima? ibyo bikugaruke kumutwe. murabura gukemura ibibazo mwirirwa muteza murwanira amaturo nudufaranga twabakene ba adepr mugahimba ubugome bungana kuriya? ndumiwe uziko none muteyubwoba!!! umuntu azavuga ukuri mumushinje kurwanya igihugu?noneho nutazajya azana amaturo muramushakira ibyaha byo gusenya igihugu. ntiwarukwiye kuvuga biriya bintu bya politic ufite bible kuko biteyubwoba pe nkurikije ubunyangamugayo wagiraga barakwanduje.
Benedata ndagirango ngire icyo mvuga kurbi birikubera muri ADEPR NIKENSHI ABA BATEGETSI BIRI TORERO BAVUZWE KD UGASANGA IBIBAVUGWAHO HARAHO BIHURIRA NUKURI IKIGARAGAZA KO BATAGAMIJE KUYOBORA INTAMA AHUBWO BAFITE INDI MIGAMBI # iri niterabwoba ngo uzajya avuga ibitangenda azitwe umwanzi wigihugu .nasabaga reta kutemerera amadini kuyitwaza ibi bukwiye kwamaganwa reta nitabyamagana birahita byerekanako Reta nayo ifite akaboko muri ADEPR NTAKUNTU IBIBAZO BYO MWITORERO MAZE BIKITIRIRWA POROTIKE MAZE RETA IGACECEKA NIKIBAZO.
Haaaaa nimureke Rwagasasa na Sibomana bubatse hoteli nziza igiye guha akazi abanyarwanda,none ziriya ncakarafu zanditse tract ahubwo bazazifunge!
Iyi ADPER bafunge burundu irimo ituvangira inadutesha igihe.izanye iby,amatora ite n,aya mafuti yose.Mpyisi Ezira yababwiye uwo mukorera.
jye ubu numiwe nabuze icyo mvu
ga n icyo ndeka . Ndabasabye mwe guha umwansi icyuho cyo kubasenya. muri mwe harimo ababeshya uko biri kose
kandi handitswe ngo ntukabeshyere mugenzi wawe. Bibiriya mufite murayisoma cg?
Aba bagabo nibareke kutubeshya ntibavangire abanyarwanda. nibisobanure ariko boye gutwerera ibibazo byabo abanyarwanda muri rusange. ngo amatora, gukorana n, abarwanya Leta, Ibi ntaho bihuriye. uruzi iyo byibuze bavuga bati guhungavanya umudendezo w,ab,ADEPR?
AYA matiku ntazashira kuko ADEPR bataye agakiza,bariyononnye niyo mpamvu bombori bombori itazashira. Kandi rwose nibitari ibi bizaza kuko abayobozi bafitanye urubanza n’Imana bakoze ibyanga n’Uwiteka ukuri kurabura muri bo ,ubushizi bw’amanga burabura muri bo n’ibindi byinshi ahubwo bimika ibyaha by’uburyo butandukanye birimo ibyo byose kwirirwa bakorongana mu binyamakuru,ubusambanyi,gukundz impiya aho gukunda Imana. Gusa inuma y’inyamakenga ikwiye kwigurukira ikareba uko yirwanaho. Ahubwo ikipe y’umupira w’amaguru igeze he ngo izakine icyiciro cya kabiri? koko urumva ubundi Imana yabaturiza
Ariko rero Leta yari ikwiye kwinjira mu bibazo bya ADEPR bakagenzura ukuri kubareze harebwa imicungire ya ADEPR kuko harimo ibibazo bidasobanurwa natanga urugero: Icyitwa CICCO abakristo batanze cash zabo ngo bari gutera imbere ariko ayo mamiliyoni ntawuzi irengero ryayo nta busobanuro bwaho yagiye butangwa .Ibya Dove byo wenda inzu ziragaragara nubwo agaciro zihabwa katabaho.Bazasobanure ibya CICCO kuko igihe twataye dusobanurira abantu ibyacyo iyo batubajije cash zabo tubura ubusobanuro.Hanyuma ibi byo guhangana kubari kumbehe no kwishyira muntera nabayirwanira ngo bayigeho ntawe bikwiye mubareke Imana niyo izabibabaza mwe mucungane n’ibyo ubugingo bwanyu gusa.
Leta y’u Rwanda izashishoze itazagwa mu mutego w’abafite irari ry’uby’isi. Baba abafite ADEPR mu minwe, baba n’abashonje kuko bakuwe ku mbehe Leta izabakiranure iraramye. None se uyu muvugizi wa ADEPR arananirwa gusubiza ku bijyanye n’imitungo ahubwo agahimbira abantu ibyaha bikomeye kuriya ? Nawe nibigaragara ko abeshya azashyirwe aho yashakaga gushyira abandi.
mbega abayobozi ba ADEPER! ahokwisobanura kubyo baregwa barashinja ababareze guhungabanya umutekano wigihugu! ahubwo babakurikiranire hafi kuko jyendumva bashaka kuyobya uburari kugirango batazasobanura kubyo muregwa!!!
Ikibazo abanyarwanda turi kwibaza, niyihe mpamvu itumye aba bayobozi bakuru ba Adepr bavuga ibi bintu aruko hamaze kugaragazwa amakosa yabo?
Banyamakuru ba UKWEZI.COM tubizeyeho ubushishozi mu nkuru zanyu zicukumbuye, mudukurikiranire iki kibazo cya ADEPR kugeza kumunota wanyuma kuko ntamukino utajya urangira niyo byanze bashyiraho inyongera byakwanga bagatera penarite hakaboneka utsindwa.
IMPAMVU zibi bintu zishobora gucangaranya abantu, bakumvako byacitse kandi aramafuti gusa.
ABAYOBOZI B’IGIHUGU CYACU NABO NDABIZEYE BARABIKURIKIRANA KANDI BISHOBORA GUKORA KURI BAMWE MUBAREGWA Cg ABAREGA.
Ngaruke kuri ADEPR Itorero riyoborwa n’umwuka wera muri mumaki? Umwuka wera nuza Uzayobora abantu ubemeze ibyaha byabo! UMWUKA WANANIWE UBU MUGIYE MUNKIKO!!! Ese mwabanje kwicarana birananirana?
Ese Bakristo ba ADEPR mwe murabivugaho iki?
Nukuri Imana ibafashe narinafashe icyemezo cyo kuva kuri ADEPR ariko mundemye umutima Imana izabikemura ariko se wowe abagabo bameze kuriya batanga check zitazigamiye ko numva ari abatekamutwe koko abantu barya amafaranga yabo bayobora ko numva bazengereje Imana Aho yo ntizabishyura imiryango yabo ibasengere njyewe sinabasha kubasengera inkende uko yurira niko niko irushaho kugaragaza............uko iteye
Ariko nge ndibaza; kuva Jean Sibomana na Tom Rwagasana batangira kuyobora iri torero rya kristo kuki iteka aribo bagarukwaho cyane kandi ibibavugwaho ugasanga nibintu bimwe?? Ese ibibazo biri Muri ADEPR ningombwa Ngo bizahagurutse intore irushizindi intambwe ( His excellence) cg inzego zibishinzwe zakagenzuye abs bagabo? Kuko batangiye nokugira amatiku yabo impamvu zijyanye numutekano wabanyarwanda muri rusange
U Rwanda ni gihugu gifite inzego dufitiye icyizere ibyo birakurikira nywa nazo kandi abazagaragaraho amakosa bazahanywa .itorero ryo nirya kirisitu kandi yiteguye kuri rengera.
Ariko ko ubugome bwateye,amakimbirane yo muri ADEPR ahuzwa gute no gukorana n’abanzi b’igihugu?Simba muri ADEPR ariko iyo wumvise ibiberamo wumva bisa n’ibyo mu mashyaka ya Politiki na yo atiyubaha!Kuvuga ibitagenda mu itorero bihuzwa bite n’amatora y’umukuru w’igihugu!?Ko aruko inzego zacu z’igihugu zigira ubushishozi n’iperereza nk’aba bantu ntibari babageretseho urusyo.Hanyuma ejo bagafata Bibiliya ngo Yera bakajya kwigisha abakirisitu gukundana bo bacagagurana!!!!
Ahaaaa ! Niba bigeze aha koko birashyushye ni nk’umupira wa ARSENAL na MAN U bakinira igikombe kumukino wanyuma stade iba yuzuye. Kuko iyo bigeze ku guhungabanya umudendezo w’abanyarwanda n’ukuntu twawugezeho akuya katurenze,nta mikino iba ihari. Aha inzego zibishinzwe zifite ubunararibonye mugushishoza ziratanga umwanzuro ukwiriye ndabyizeye ! Bakristo ba ADEPR ibi ntibibabuze kwuzura umwuka Wera. Kristo ni Umwami,Halleluya..!
Imana irengere itorero ryayo
Eeeeeeee, aba bagabo none ko bibutse kuvuga aba ba pastors ari uko berekanye amakosa yabo ? aho uwabohererza PAC ntiyabatamaza ! ahubwo ubuyobozi tuzi ko bushishoza burarebe iby’aba ba bishops kuko ibi si ukubera Kristo intumwa nziza ! kuki bemeye guhishira abagambanira igihugu bakabizana ari uko batangiye kuregana ????? ahaaaa
Bakristu bene data mukomere turi mubihe bwanyuma turwanishe ijambo ry’Imana kdi tuyobowe mumwuka


c: text/html

text:
Buriya abantu benshi bagira uko bahitamo cyane kubijyanye n’uwo bakwiye gukunda cyangwa uwo babana nawe, rero usanga abahungu bajya guhitamo inshuti bakareba isura y’umuntu, uburyo yambara, aho akomoka ndetse n’uburyo agaragara. Ariko muby’ukuri uzaba wibeshye cyane nujya guhitamo umukobwa mukundana ukagendera kuri ibyo twavuze haruguru mu guhitamo inshuti muzarambana. Hano twabateguriye inama zagufasha uri umukobwa kugirango umuhungu wese ukubonye yumve yifuje kukgira inshuti.
1Ntago wiyitaho: Ndakeka umuntu wese uzakubona wikozeho mbese wafashe neza umubiri wawe ukagerageza kwisiga amavuta meza ku ruhu rwawe ndetse n’imibavu burya aba ari ingenzi kuko biri mu bizatuma umuhungu ukubona yumva ko uri umukobwa ugira isuku y’umubiri we kandi wiyitaho bityo akururwe n’uko kwiyitaho kwawe.
2 Ntago ugira imico myiza: Burya ntago ari byiza cyane ku mukobwa kwitwara uko yishakiye kuko burya urebye no mumuco cyangwa ugasoma ibyanditswe byose usanga umukobwa witwaye neza ntawe utamwifuza kandi ni n’inshingano z’umukobwa wese kuko n’Imana yafashe umukobwa imuha inshingano zo kubaha igitsina gabo kuko Umugore yabaye ho kubera umugabo, rero n’urangwa n’imyitwarire myiza uzakundwa ntakabuza.
Buriya abantu benshi bagira uko bahitamo cyane kubijyanye n’uwo bakwiye gukunda cyangwa uwo babana nawe, rero usanga abahungu bajya guhitamo inshuti bakareba isura y’umuntu, uburyo yambara, aho akomoka ndetse n’uburyo agaragara. Ariko muby’ukuri uzaba wibeshye cyane nujya guhitamo umukobwa mukundana ukagendera kuri ibyo twavuze haruguru mu guhitamo inshuti muzarambana. Hano twabateguriye inama zagufasha uri umukobwa kugirango umuhungu wese ukubonye yumve yifuje kukgira inshuti.
3.Ntago Ugira Isuku: Aha kugira isuku ni inshingano za buri kiremwa muntu ariko ku mukobwa ho biba akarusho kuko akenshi usanga umukobwa n’umuhungu batameze kimwe mu buryo bw’imiterere aho wenda twavuga ko uburyo umukobwa atuye bimusaba kugira isuku cyane kurenza umuhungu, niba uri umukobwa urangwa n’isuku ndakeka nta muhungu n’umwe uzagushidikanya ho.
4Ntago wambara neza: iki twagihuza n’isuku cyangwa se kwambara neza bikunganira kugira isuku gusa burya abahanga baravuga ngo uwambaye neza agaragara neza. Birumvikana rero niwambara neza ntakabuza uzagaragara neza kandi uzanakundwa.

robotstxt: allowed

filter: keep


text:
Abanyarwanda ndetse n’abanyamahanga kenshi usanga bajyanwa muri Expo no guhaha cyangwa gutembera bareba ibintu bishya badasanzwe babona, kurya no kunywa bishimira ibyo bagezeho mu buzima.
Nubwo ibyo atari bibi, Ikigo cy’Igihugu cy’Ubwiteganyirize mu Rwanda (RSSB) gishyigikira ko ibyo byakorwa; ariko abantu banazirikana kugira ubuzima bwiza batanga umusanzu w’ubwisungane mu kwivuza.
Muri urwo rwego RSSB yorohereje abagana Expo mu kwishyura uwo musanzu aho yazanye umukozi wa Banki wakira abagana icyicaro cyayo muri iri murika (stand) kugira ngo nibura mbere yo kugura ibindi umuntu akeneye mu rugo abanze atange umusanzu we n’uwabagize umuryango kuko indwara itera idateguje.
Mu kiganiro IGIHE yagiranye na Viviane Akili, umukozi wo mu biro by’itangazamakuru muri RSSB, yavuze ko impamvu bazanye umukozi wakira imisanzu ya mitiweli ari ukugira ngo ugera aho RSSB irimo gukorera ataratanga imisanzu abone uwabimufashamo bitamugoye.
Ati “Muri iyi Expo, twashatse korohereza abataratanga umusanzu wa mitiweli kuko haza abantu benshi b’ingeri zose ku buryo n’ababa bataratanga umusanzu baba barimo bakwihutira kuwutanga. Turagira ngo nibura nugera muri expo ukaba utaratanga umusanzu , ugane aho RSSB irimo gukorera, umukozi wa Banki uhari agufashe kuko hari urutonde rushya rw’ibyiciro by’ubudehe ku buryo wishyurira ab’umuryango wawe bitewe n’icyiciro ubarizwamo.”
Yakomeje avuga ko kuza muri Expo ukanahita wishyura umusanzu wa mitiweli uba ukoze ikintu gikomeye kandi ugikoreye n’umuryango wawe.
Ati “Ibyiza byo kuba wava muri Expo umaze no kwishyurira imisanzu ya mitiweli umuryango wawe ni uko uba utazongera gufata undi mwanya ngo ujye kuri banki kuko ubisoreza rimwe ukazajya kwandikisha mitiweli yawe gusa.”
Viviane atangaza ko atari izo serivisi batanga gusa kuko iyo ugeze kuri stand ya RSSB ushobora no kureba uburyo umukoresha wawe yagutangiye imisanzu ya pansiyo n’ubwishingizi bw’indwara.
Ku badafite amakarita yo kwivurizaho ya RSSB, wenda umuntu yarayitaye cyangwa afite umwana wavutse ashaka kwakira ikarita nawe ahava ayihawe.
Abagana stand ya RSSB barasobanurirwa kandi aho umushinga wo kubaka amacumbi aciriritse 561 i Batsinda ugeze ushyirwa mu bikorwa.
RSSB yeguriwe gucunga mituweli tariki ya Mbere Nyakanga 2015 hakurikijwe ubunararibonye ifite mu gucunga imisanzu y’ubwiteganyirize.


text:
STEVEN AND LILIAN PART 10
ndagafungura nsanga ni fidele wanditse agira ati:”” unyihanganire muvandimwe steven! Ubu ngiye kure cyane ariko ntugire ikibazo nzagaruka nkuvura ibikomere byose wagize ndetse nkuruhutsa n’umuruho wahuye nawo! Na ka divine uzak……….
.
Part 10
.
Nabonye yanditse ageraho ararekera ndibwitra nti: wenda ahari wasanga yagezaho ikiniga kikaza ntawamenya” gusa numvise agahinda kanyishe menya ko kwa lilian ntaruhari bafite mwibura rya fidele ariko nkomeza kubashinja gushimuta divine!
Hashize akanya ngitekereza kubintu byinshi mbona abagabo babiri bakora kwa lilian baje bagana aho nari nicaye mpita mbihisha inyuma yigiti cyaraho numva ngiye kumva numva umwe aravuze ati: ariko se sha!ubundi ko nzi ko uriya musore twamurasiye kuri cinema agapfa,yaje kuzuka ate!? Undi nawe ati: eeeh! Sha nanjye byanshanze kabsa sinzi ukuntu yaba ari muzima!
Undi nawe ati: ahubwo se mn, boss naramuka atubajije ukuntu twamubwiye ko twamurangije, none akaba yiboneye ari muzima biragenda bite!? Undi ati: ahubwo se koko mn!!! Ariko se ubundi ko numvise uriya musore avuga ko twashimuse mushiki we na murumuna we, kandi nzi ko twe batubwiye kumwica gusa,ibyo byo byaba aribiki! Undi ati: ariko se koko mn!! Nyamara wasanga haribindi bintu birikuba twe tutazi bigatuma boss bamushyiraho nibyo atakoze!!
Ubwo abagabo bakomeje kugenda sinabasha kumva ibindi bintu bavuze ariko nakomeje gucanganyikirwa nkumva noneho ibintu byanshanze burundu! Nkibaza nti:” ese kandi ko narinzi ko se wa lilian ariwe wanshimutiye ssta, none nkaba numva atari we,ubu koko ntihaba harundi muntu ubyihishe inyuma!?”
Nakomeje kwibaza kuribyo ngezaho ndahaguruka ngo nigendere gusa ntarajya kure mbona imodoka iraje igana murugo kwa lilian ndongera nsubira hahandi nditsimba ngiye kubona mbona harimo masenge, nahise numva nikanze ndetse mpita mfata umwanzuro wo kumenya icyo masenge yaba aje kumara kwa lilian. Ubwo nahise negera hafi nihisha inyuma yibirabyo byari biteye hanze yurupangu.
Nakomeje guhanga amaso murupangu imbere,mbona masenge asohotse mu modoka nteze ugutwi neza numva umugabo umwe mubarindaga aramubwiye ati: nimba muje gushaka boss ntawuhari! Na masenge nawe ahita avuga ati: ariko se buruko nje hano aba adahari!? Umurinzi: eeeeh! Wowe nimbi tuvuze ko adahari, ubwo ntahari nyine nuko bigomba kumera! Ibindi umbaza njye simbyumva rero!
Aho hantu nahise ngiramo icyikango nkibaza ukuntu baba barimo kubwira masenge ko boss wabo adahari kandi nzi neza ko ahari, ndetse nakwibuka ukuntu nabonye bameze nkaho baziranye cyane bikarushaho kunshanga!
Hashize akanya mbona boss ariwe papa lilian arasohotse ndetse aza aseka cyane, ngiye kumva numva aravuze ati: ariko nawe wishyuza nabi cyane….. ubwo se buri munsi uzajya ugera hano uje kwishyuza,umuntu nkawe koko nuwo kwishyuza murubwo buryo!?
Masenge: yeeeeh! Ariko se wamugabo we, uyobewe ibyo twasezeranye mbere yuko ngukorera ibyo wari wansabye!? Boss nawe ati: eeeeh!none bivuze ko wakwishyuza bigeze hano!
Nabaye nkiri kumviriza numva umuntu ankoze mumugongo ndikanga mpaguruka niruka ndebye inyuma mbona ni lilian mpita ngaruka. Ntaragira icyo mubaza ahita amfata akaboko arankurura turagenda tujya kure yiwabo ngiye kubona mbona umukobwa amaso yatukuye ndikanga mpita mubaza nti: niko se ! wabayiki amaso ko mbona yatukuye!? Lilian ati: ariko se steve! Ubwo nawe urabaza ibyo uzi! Ariko se koko wanyanze burundu!? Nanjye nti: yego rwose kuko aho kugira ngo mbure abavandimwe bazira urukundo rwanjye, nakureka lili, kandi nawe ubyumve nkumuntu kabsa!
Lilian: sha steve! Njye nabonye ko tugomba kwivanamo iby’ubutese kuko njye ubu ndumva amarira yanshizemo ndetse ubanza ari nayo mpamvu ubona amaso yanjye yatukuye! Nanjye nti: yeeeh! Ushaka kuvugiki se kandi lili! Gusa umenye ko aho tuvugirubu nabonye undi mukunzi!
Lilian: ibyo njye simbyitaho, gusa icyo nzi cyo nuko nzabana nawe iteka ryose! Dore nkubu mba nsimbutse igipangu ngo nze nkurebe,ese ubundi kuki warukiri hariya, warurimo kumva iki! Njye: umva lilian! Nimbi koko unkunda ndagusabye ntuzongere kunyegera! Sibyo!?
Ubwo twakomeje kuganira njye na lilian,nkagerageza kumwumvisha uburyo ki agomba kunyibagirwa ariko nkabona umukobwa ntava kwizima ahubwo agakomeza kunyemeza uburyo tuzabana ariko njye nkumva bidashoboka nagato kuko se wari hariya ntiyari yoroshye kandi nanjye ntababeshye numvaga ntakimukunda kabsa!
Ubwo nakomeje kubona umukobwa yanangiye ndetse ashobora gutuma bamfata turi kumwe bikaba bibi, mba mucunze kujisho ndiruka amaguru nyabangira ingata ndetse niruka nta kureba inyuma! Ngeze kure aho atambona ndaruhuka ngenda gahoro gusa abambonaga bagiraga ngo ndi umusazi!
Nagiye ntekereza ukuntu nasanze kwa lilian ataribo banshimutiye divine ndetse nukuntu nta nikintu babiziho bikanyobera nkibaza nti ese undi muntu urimo kubikora we yaba ashaka iki! Nakomeje kubyibaza ariko numva njyenyine sinabishobora ndavuga nti: reka njye murugo mbibwire Clarisse wenda ahari we yangira inama nkamenya icyo gukora!
Mugihe nkiri muribyo mbona lilian imbere yanjye mpita nikanga ngwa mukantu ndetse ahita anyegera arambwira ati: ariko se steve! Ndabizi neza ko unkunda ariko ubwoba bugatuma untererana, waretse ibintu byo kujenjeka ko nzi ko njye tugomba kubana!
Ntaramusubiza mbona ziraparitse noneho mbona abagabo bavuyemo baje nta mikino ndetse bafite n’ibibando muntoki, mbibonye ndiruka banyirukaho ndetse baza no kumfata barampondagura barangije banjugnjya muri butu y’imodoka baranjyana…….next
.
.ESE MASENGE NA SE WA LILIAN BABA BAPANGA IKI!?
.ESE NINDE WABA WARASHIMUSE DIVINE!?
.ESE STEVEN BAMUJYANYE HE!?
NTUCIKWE PART 11


text:
IBYISHIMO BYANJYE BIRUTA IBINDI "YERUSALEMU YO MU IJURU" Zab.137:5-6
Umudugudu utabamo intambara, imfubyi ntizihakubitirwa, inzugi zaho nta ngufuri zibaho kuko nta bajura , nta bitaro bibayo kuko nta barwayi, nta manywa nta joro, nta rusengero rubayo kuko Imana n’Umwana wayo ari bo rusengero…
Ntitwabisobanuza ubwenge nk’uko Bibiliya yavuze ngo: ”Iby’ijisho ritigeze kureba, n’ibyo ugutwi kutigeze kumva, ibitigeze kwinjira mu mutima w’umuntu…” (1Abak.2:9)
Ni ururembo Aburahamu n’abizera basezeranijwe bakarutegereza, umudugudu Imana yubatse ikawurema.
“Kuko yategerezaga umudugudu wubatswe ku mfatiro, uw’Imana yubatse ikawurema.” (Abah.11:10)
“Abo bose bapfuye bacyizera batarahabwa ibyasezeranijwe, ahubwo babiroraga biri kure cyane bakabyishimira, bakavuga ko ari abashyitsi n’abimukira mu isi. Abavuga batyo baba berekana yuko bashaka gakondo. Iyo baba barakumbuye iyo bavuyemo, baba barabonye uburyo bwo gusubirayo. Ariko noneho barashaka gakondo irusha icyo gihugu kuba cyiza, ari yo yo mu ijuru. Ni cyo gituma Imana idakorwa n’isoni zo kwitwa Imana yabo, kuko yabiteguriye umudugudu.” (Abah.11:13-16)
Aburahamu amaze kubona uyu mudugudu byatumye atubaka mu isi, ahubwo abana na Isaka na Yakobo mu mahema!
“Kuko hano tudafite umudugudu uhoraho, ahubwo dushaka uzaza.” (Abah.13:14)
Ni ngombwa ngo abizera bagire iri hishurirwa rikomeye, bamenye ibyo twasezeranijwe nk’uko Pawulo yabyandikiye Abefeso: ”Kugirango Imana y’Umwami wacu Yesu Kristo, ari yo Data wa twese w’icyubahiro, ibahe umwuka w’ubwenge no guhishurirwa bitume muyimenya, ngo amaso y’imitima yanyu abone uko ahweza mumenye ibyo mwiringizwa n’Iyabahamagaye, mumenye n’ubutunzi bw’ubwiza bw’ibyo azaraga abera” (Abefeso1:17-18)
Pawulo wari warabonye icyo gihugu yabyandikiye Abifilipi mu bice bitatu ati: ”Naho twebwe ho iwacu ni mu ijuru, ni ho dutegereje umukiza ko azava ari we Mwami Yesu Kristo”
Ubu dufite ubwenegihugu bwo mu isi n’ubwo mu ijuru (DOUBLE NATIONALITE)!
Yerusalemu nshya ni umurwa utangaje, ukomoka mu ijuru, wo mu mwuka, wera, utunganijwe kandi w’ibyishimo nkuko tubisoma mu byanditswe:
(Ibyah.21:10,11;Ibyah.3:12)
Mukristo ageze mu gihugu Beula yawugiriye urukumbuzi arinda arwara araremba, ni Umurwa utangaje.
Niba wifuza kwinjira muri uyu mudugudu ndakwereka irembo:
“Nijye rembo umuntu niyinjira muri jye azakizwa”Yoh.10:9
“Kuko ari we uduhesha uko turi amaharakubiri, kwegera Data wa twese turi mu mwuka umwe.” Abefeso2:18
“Kandi nta wundi agakiza kabonerwamo, kuko ari nta rindi zina munsi y’ijuru ryahawe abantu, dukwiriye gukirizwamo.”Ibyak4:12
“HAHIRWA ABAMESERA IBISHURA BYABO KUGIRANGO BEMERERWE KWEGERA CYA GITI CY’UBUGINGO, KANDI BANYURE MU MAREMBO BINJIRE MURI RWA RUREMBO” Ibyah.22:14
Amen!
Pacifique Mugayempore


text:
Umushumba wa Kiliziya Gatolika ucyuye igihe ni muntu ki?
Papa Benedigito wa 16, amazina ye asanzwe ni Joseph Alois Ratzinger. Yavutse tariki ya 16 Mata 1927, avukira i Marktl, mu Budage, ni hafi y’umupaka w’iki gihugu na Autriche. Ratsinger ni umwana w’umuhererezi muri batatu bavukanaga; babyawe na Ratsinger ndetse na Maria Pentner. Se akaba yari offisiye muri gendarmerie y’u Budage.
Ku myaka 16 gusa, Ratsinger yinjiye mu iseminari nto, hari nyuma gato y’intambara ya kabiri y’Isi. Mu mwaka wa 1944, yakoze kandi ibijyanye na gisirikare nk’uko bitegekwa (...)
Papa Benedigito wa 16, amazina ye asanzwe ni Joseph Alois Ratzinger. Yavutse tariki ya 16 Mata 1927, avukira i Marktl, mu Budage, ni hafi y’umupaka w’iki gihugu na Autriche. Ratsinger ni umwana w’umuhererezi muri batatu bavukanaga; babyawe na Ratsinger ndetse na Maria Pentner. Se akaba yari offisiye muri gendarmerie y’u Budage.
Ku myaka 16 gusa, Ratsinger yinjiye mu iseminari nto, hari nyuma gato y’intambara ya kabiri y’Isi. Mu mwaka wa 1944, yakoze kandi ibijyanye na gisirikare nk’uko bitegekwa n’ibihugu byinshi kuri iyi Si; iyi myitozo yayikoreye ahitwa Wermacht. Yabarizwaga mu itsinda ryacukuraga imyobo yagwamo ibifaru byashoboraga guturuka muri Autriche. Yaje gutoroka ariko yongera kugarurwa ahaba kugeza muri Kamena 1945 aho yarekuwe agataha iwabo n’amaguru.
Yahawe ubusaserdoti tariki ya 29 kamena1951. Nyuma aza kuba Arikiyepisikopi wa Munich na Freising mu gihugu cye cy’u budage, ndetse aza kuba Cardinal tariki ya 27 Kamena 1977 abuhawe na Papa Pawulo wa 6.
Kuva mu 1981 kugeza 2005, yatowe na Papa Yohani Pawulo wa 2 kuyobora urwego rurebana n’inyigisho z’ukwemera (Congrégation pour la doctrine de la foi). Tariki ya 19 Mata 2005, nibwo yatorewe kuba umushumba wa Kiliziya Gatorika asimbura Papa Yohani Pawulo wa 2 wari umaze kwitaba Imana.
Gusa, Papa Benedigito wa XVI yatunguye benshi ubwo ku wa Mbere tariki 11 Gashyantare 2013, yatangazaga ko, tariki ya 28 azegura ku mirimo ye ku mpamvu z’imiterere y’ubuzima bwe. Aha akaba yaravuze ko ananiwe ku myaka ye 85.
Muri iki cyegeranyo, reka dusubize amaso inyuma, turebera hamwe bimwe mu byaranze imyaka umunani yayoboye, yageze kuribyinshi ; ariko kadi yahuye n’ibibazo by’ingutu n’intambara zagiye zikomerera uyu Nyirubutungane.
Nyuma yo gutorerwa kuyobora imbaga y’Imana tariki 19 Mata 2005, Papa Benedigito wa XVI ntibyari byoroshye kuzungura Yohani Pawulo wa Kabiri, akaba ari papa wabaye ikirangirire ndetse wari ukunzwe bikomeye.
Mu kiganiro yagiranye na Televiziyo y’Abafaransa France 24 nyuma y’amasaha macye, atangaje ko azegura ku ntebe y’ubutungane mu mpera za Gashyantare, Philippine de Saint-Pierre umuyobozi w’ibiganiro kuri televiziyo ya Kiliziya Gatolika KTO, yagize ati “ Kuri ubu niba yeguye, birashoboka ko kuri we byinshi mu byo yifuzaga kugeraho yabigezeho”. Koko hari gahunda nyinshi zari zimuri ku mutima yabashije gusohoza.
Mu misa ye ya nyuma yo kuri iki Cyumweru tariki 24 Gashyantare 2013, Papa yavuze ko mu kiruhuko cye agiye kujyamo agiye gukomeza gusenga, nk’igihango Imana yamuhaye; avuga ko nubwo afite imbaraga nke kubera ubusaza atazigera ajya kure Kiliziya imwe itunganye Gatolika.
Uko amatora y’uzamusimbura azakorwa
Yashyizeho akanama gategura amatora y’uzamusimbura, abakaridinali bose ubu bakaba ari 213 ariko si ko bose batora. Muri bo, abakaridinali 125 bari munsi y’imyaka 80 y’amavuko, ibi bikaba byatuma bemererwa kugira uruhare mu nama y’abakaridinali igamije gutora umupapa mushya (Conclave). Ubusanzwe conclave itora Papa iba igizwe n’Abakaridinali 125.
Mu bakardinali 22 bahawe ububasha bwo kujya mu kanama gatora Papa (Conclave), abagera kuri 7 ni Abataliyani. Kuri ubu bibaye ngombwa ko hatorwa undi muyobozi wa Kiliziya Gatolika mushya, igihugu cy’u Butaliyani cyahagararirwa n’abagera kuri 30 ari nacyo gihugu cyaba gifite umubare munini w’abatora. Ibi bikaba byakwibazwaho na benshi nyuma y’aho Kiliziya imaze igihe iyoborwa n’Abapapa 2 bikurikiranye batari Abataliyani, bakavuga ko byabaha kongera kubona Umupapa w’Umutaliyani.
Nyamara ibinyamakuru byo mu gihugu cy’u Butaliyani nka La Republica, bitangaza ko nka Karidinali Timothy Dolan yaba umusimbura mwiza wa Papa mu gihe kizaza, aho bimwita ’Papabile’, bivuze ko afite ubushobozi bwo kuba Papa.
Muri rusange kuva yagera ku buyobozi bwa Kiliziya, Papa Benedigito wa XVI amaze gushyiraho abakaridinali 84 bava mu bihugu bitandukanye by’Isi.
Kuba Nyirubutungane Papa Benedigito wa 16 ashyizeho aka kanama k’abakaridinali bashya birasanzwe kuko muri Kiliziya Gatolika, iyo Papa ageze mu gihe yiyumvamo intege nke zo kuyobora ashyiraho akanama kazatora umusimbura.
Ubwo Papa Benoit XVI yatangaza ko ahagaritse kuyobora Kiliziya Gatolika taliki 11 Gashyantare 2013, muri uwo mugoroba inkuba yakubise ingoro ye yitiriwe Mutagatifu Petero iri i Roma; nk’uko ikinyamakuru Le Gentside kibitangaza.
Ifoto igaragaza umurabyo umanuka ku gasongero k’ingoro ya Mutagatifu Petero yafashwe n’umunyamakuru w’Umutaliyani witwa Filippo Monteforte ukorera ikigo ANSA. Yaje gukwirakwira vuba ku mbuga nkoranyambaga.
Bamwe bibaza niba iyo foto ari umwimerere bivuga ko byabaye cyangwa ari mpimbano. Abahanga mu kugenzura amafoto bemeza ko iyo foto ari umwimerere n’ubwo nta bushobozi buhambaye bakoresha mu kuyisuzuma.
Papa Benoit XVI ni we mu mupapa ufashe icyemezo nk’icyo mu myaka 600 ishize. Uwaherukaga kwegura ni Papa Gregory XII mu mwaka w’i 1415.
Ubuzima bwe ataratoretwa kuba Umuyobozi Uukuru wa Kiliziya ku Isi
Nk’uko twigeze kubivuga tugitangira Kalidinali Ratsinger amaze kurekurwa yasubiye kwigira ubupadiri, akandika ibitabo ndetse agasoma n’iby’abandi banditsi nka Paul Claudel, Georges Bernanos, François Mauriac n’abandi. Yiga philosophie na tewologiya muri Kaminuza ya Munich. Yakunze cyane ndetse anavumbura abanditsi benshi b’Abakristu nka Tomas wa Aquino waragijwe Seminari Nkuru ya Filosofiya y’i Kabgayi mu Rwanda.
Ratsinger ari mu ba mbere basesenguye bibiliya. Yahawe ubupadiri tariki ya 29 Kamena 1951, misa ye y’umuganura ayisomera ahitwa Saint-Oswald de Traunstein. Yaje kuyobora paruwasi nyuma aba umwarimu mu Iseminari ya Freising.
Mu 1953 nibwo yabonye impamyabumenyi y’ikirenga muri théologie akomeza yigisha muri kaminuza. Kubera ubumenyi n’ubuhanga yari afite, yabaye umukuru uyobora inama zikomeye muri kaminuza ya Munich (maître de conférence à l’université de Munich).
Ratsinger, yitabiriye inama yabereye i Vatican bwa kabiri (concile œcuménique Vatican II); iyi yabaye mu byiciro bine kuva 1962 kugeza mu 1965). Nyuma y’iyo nama yakomeje kwigisha n’amahame ya Kiliziya Gatolika muri kaminuza zinyuranye.
Uko yazamukaga ni nako yazamurwaga mu ntera kuko tariki ya 24 Werurwe 1977, yagizwe Arikiyepisikopi wa Munich na Freising, muri Nyakanga uwo mwaka kandi yahise agirwa Karidinali, icyo gihe ni Papa Paul VI niwe wari umushumba wa Kiliziya.
Muri sinodi ku birebana na Gatigisimu yabaye mu 1977, nibwo yaganiriye gato na Karidinali Karol Wojtyła waje gutorerwa kuba papa nyuma gato mu mwaka wa 1978 agafata izina rya Yohani Pawulo wa 2. Bakaba barakomeje kugenda bakorana cyane cyane mu myiherero ndetse no mu gihe cy’igisibo
Mu 1980, Ratsinger yasabwe kujya akora rapport kuri sinodi y’abasenyeri ku nsanganyamatsiko yagira iti "Ubutumwa bw’umuryango w’Abakristu mu Isi ya none « Les missions de la famille chrétienne dans le monde d’aujourd’hui ».
Mu myaka 23, uyu Ratsinger yahuraga na Papa Yohani pawulo wa II buri wa gatanu ni mugoroba kandi buri wa kabiri bagasangira ku meza amwe, gusa kenshi bazaga mbere ho gato bakaganira no ku bindi.
Akiri Karidinali Joseph Ratsinger yagaragazaga ko Kiliziya idashyigikiye intambara
Karidinali Joseph Ratsinger kandi yagiye agaragaza ko kiliziya idashyigikiye intambara zinyuranye zigenda zibera ku isi ; mu kiganiro yagiranye n’Ibiro Ntangazamakuru Zenit ku itariki ya 3 Gicurasi 2003, yavuze ko intambara ibera muri Irak yatejwe na Leta Zunze Ubumwe za Amerika ntacyo yakiza, ahubwo avuga ko inzira y’amahoro ari yo ikemura byinshi.
Ntashyigikira ababana bahuje ibitsina
Karidinali Ratsinger yakomeje guhakana bidasubirwaho ko Kiliziya idashyigikiye na gato ababana bahuje ibitsina ndetse agahamya atarya iminwa ko Kiliziya itaha Abakristu uburenganzira bwo gukuramo inda ku bushake. Aha akaba yunze mu gitekerezo cya Papa Yohani Pawulo wa 2 cyo gufunga ibigo 260 byo mu Budage byigishaga ibijyanye no kuboneza urubyaro mu myaka ya 1990.
Igihe papa Yohani Pawulo wa 2 yashyingurwaga tariki 8 Gicurasi 2005, Kalidinali Joseph Ratsinger yahawe ubutumwa bwo kuyobora ibikorwa byo kumuherekeza.
Ku ntebe y’ubupapa nka Karidinali Joseph Ratsinger
Nyuma y’amatora y’abakardinari ku wa 19 Mata 2005, saa kumi n’imwe na 56, bamaze amasaha agera kuri 24 bahitamo papa, umwotsi wera wazamutse ku gisenge cya Chapelle ya Sixtine.
Saa kumi n’ebyiri na 35, nibwo Kalrdinali ukomoka mu gihugu cya Chilie Jorge Arturo Medina Estévez, yatangarije ku rubuga rwa Mutagatifu Petero (place Saint-Pierre), ko Kalidinali Joseph Alois Ratsinger ariwe usimbuye Papa Yohani Pawulo wa 2 ku kuragira Kiliziya ya Kristu nk’umupapa wa 265 ku rutonde rw’abapapa; mushya akaba yarahawe izina rya Benedigito wa 16.
Ku myaka ye 78, amaze gutorwa, Papa Benedigito wa 16, mu ijambo rye rigufi yagize ati "Ba nyakubahwa, nyuma ya Papa ukomeye Yohani Pawulo wa 2, ba nyakubahwa Karidinali mwantoye nk’umukozi woroheje mu murima wa nyagasani. Nkeneye isengesho ryanyu, mu byishimo bya Kristu wazutse, nizeye ubufasha bwe butajegajega. Turajya imbere, uhoraho na Bikira Mariya bazadufasha. Umubyeyi utasamanywe icyaha ari ku ruhande rwacu, murakoze".
Ari mu ba Papa batowe bakuze
Papa Benedigito wa 16 yari umupapa watowe akuze ugereranyije n’abamubanjirirje.
Misa y’umuganura nk’umupapa mushya tariki ya 24 Mata 2005, yari yitabiriwe n’abayobozi bakomeye mu rwego rw’Isi : aha twavuga nka Perezida w’u Bufaransa Jacques Chirac n’umugore we. George W. Bush Perezida wa Leta Zunze Ubumwe z’Amerika nawe yari ahari, ndetse na se George Bush hatibagiranye na Bill Clinton yasimbuye.
Ingendo ze
Uyu mupapa nti yakoze ingendo nyinshi kuko yasuye ibihugu by’u Butaliyani,u Budage, Pologne, Espagne, Turquie, Brésil, Autriche, Leta Zunze Ubumwe za Amerika, Australie, u Bufaransa, Cameroun, Angola, Israël , Jordanie, Tchéquie, Malte, Portugal, Chypre, u Bwongereza, Croasiya, Bénin, Mexique, Cuba na Liban.
Ibindi yakoze mu mirimo ye byibazwagaho na benshi
Taliki ya 22 Gashyantare 2006, yashyizeho abakardinali bashya 15, yaje kongeraho abandi 23 mu mwaka wa 2007 naho mu 2010 yongeraho abandi 24.
Taliki ya 13 Gicurasi 2005, yatangije gahunda yo gushyira mu bahire Papa Yohani Pawulo wa 2 wari utaramara n’umwaka yitabye Imana, mu gihe ubundi hategerezwaga imyaka 5 nk’uko amategeko asanzwe ya Kiliziya (droit canon) abivuga.
Mu butumwa yageneye ibirori by’Umunsi Mukuru wa Noheli ya mbere ari papa, taliki ya 25 Ukuboza 2005, Papa Benedigito wa 16 yasabye abari bateraniye ku rubuga rwitiriwe Mutagatifu Petero n’Abakkristu bose muri rusange, ko bagomba gukanguka muri roho, kuko bitagenze bityo bazarangazwa n’ikoranabuhanga rigenda rifata intera ikabije ku Isi.
Mbere y’uko aba papa yanditse ibitabo 27, aho yicariye kuri iyi ntebe, yongeraho ibindi nk’ikitwa Deus Caritas Est, mu Kinyarwanda bivuze ngo "Imana ni urukundo”, cyasohotse mu mwaka wa 2006, hari kandi ikitwa “Caritas in Veritate” mu Kinyarwanda bivuze ngo urukundo mu kuri, cyo mu 2009.
Papa Benedigito wa 16, yagiye ahura n’abayobozi b’andi madini nk’Abangilikani, aba Orthodoxe, Abayahudi, Abayisilamu, Ababoudistes n’abandi.
Yagiye ahura kandi n’imiryango mpuzamahanga kuko ku italiki ya 1 Mutarama 2006 ku Munsi Mpuzamahanga w’Amahoro, mu gitambo cya misa i Vatican, yahamagariye Umuryango w’Abibumbye (ONU) kugira umutima wo guharanira amahoro ku Isi.
Taliki ya 17 Werurwe 2009, ubwo yari mu ndege mu rugendo rwerekeraga mu bihugu by’Afurika nka Cameroun, Angola na Benin yagize ati "Rwose ndemeza ko ntawashobora kurwanya icyorezo cya SIDAa akoresheje amafaranga gusa n’ubwo akenewe. Igihe roho itabirimo, igihe Abanyafurika batifasha, ntiwakemura ikibazo mu gutanga udukingirizo. Ahubwo ni ukongera ikibazo. Abasenyeri benshi bashyigikiye iki gitekerezo ; nk’uwari Musenyeri wa Kinshasa Lauret Monsengwo yagize ati "Agakingirizo kongera ibibazo kagatanga umutekano utari utegerejwe".
Reka tuvuge noneho ku byo kwegura kwe
Imbere y’abakaridinali bari bateraniye muri kimwe mu byumba by’i Vatikani, uyu mushumba wa Kiliziya Gatolika wa 265 yatangaje ko yeguye ku mirimo ye. Yagize ati “Muri iyi si ya none, ikomeje kurangwa n’impinduka zihuse ndetse n’ibibazo bifitiye umumaro ukomeye ubuzima bw’imyizerere, kugirango umuntu abashe kuyobora iyi nkuge ya Mutagatifu Petero no gusakaza ivanjili, ingufu z’umubiri na roho ni ngombwa”.
Ibi papa yabitangaje nyuma y’imyaka umunani yari amaze ku ntebe y’ubutungane, imyaka bishoboka ko yaba yaramukomereye ku buyobozi Kiliziya Gatolika.
Gusa imyaka umunani amaze ku ntebe y’ubutungane nti yaranzwe gusa n’ituze muri Kiliziya, kuko igice kinini muri yo cyaranzwe n’ibibazo bitandukanye ; igikomeye muri byo kikaba ari icy’Abihayimana bakoranaga imibonano mpuzabitsina n’abana bakiri bato (Pedophilie).
Nyuma yo kugera ku Ntebe y’Ubutungane mu mwaka wa 2005, itahurwa ry’amahano y’ikorwa ry’imibonano mpuzabitsina ry’abihaye Imana ku bana bakiri bato ryarimo rivuza ubuhuha cyane cyane muri Leta Zunze Ubumwe z’Amerika.
Mu mwaka wa 2008, Papa Benedigito wa XVI ni we wabaye umupapa wa mbere watangaje ko atewe “Ikimwaro” n’icyi gikorwa ndetse ahura n’abahohotewe arabahumuriza. Gusa bidatinze mu mwaka wa 2009 hakomeje gutahurwa ibikorwa nk’ibyo hirya no hino ku Isi, cyane muri Irlande, ndetse no mu bindi bihugu byinshi mu Burayi n’Amerika.
Papa Benedigito wa 16 yaje gutangaza ko ibikorwa byo guhuza ibitsina kw’Abihayimana n’abana bakiri bato bihangayikishije Kiriziya, ndetse anabisabira imbabazi.
Taliki 10 Mata 2010, Vatikani yashyize ahagaragara gahunda ihamye yo kurwanya ikorwa ry’imibonano mpuzabitsina ry’Abihayimana n’abana bakiri bato, ibinyujije ku rubuga rwayo rwa internet.
Niwe mushumba wa Kiliziya wa kabiri wakandagiye mu musigiti
Nyuma yo gushyira ahagaragara iyo gahunda ihamye, yanyarukiye muri Jordania aho yari agiye gukorera urugendo rwe rwa mbere ku butaka bw’Abayisilamu. Yasengeye mu Musigiti wa Al-Hussein, umunini kurusha indi muri icyo gihugu, icyo gihe aba abaye umupapa wa kabiri, nyuma ya Yohani Pawulo wa kabiri, wabashije kwinjira mu musigiti.
Kuva akimara kugera ku ntebe y’ubutungane, Benedigito wa XVI yatangiye igikorwa cy’ubwiyunge n’igice cy’Abagatolika baharanira ko nta mpinduka yabaho ku mahame n’imigenzereze bya cyera by’idini (intégriste).
Muri nyakanga 2007, yashyizeho itegeko ry’uko misa zizajya zisomwa mu Kilatini nk’uko byahoze.
Nyuma gato Papa Benedigito wa 16 akoresheje iteka, yagize impfabusa icibwa mu idini (excommunication) ry’Abihayimana bane ryari ryarakozwe na Papa Yohani Pawulo wa kabiri kubwo kwigira ibyingenge mu Idini Gatolika.
Umwe muri bo yari musenyeri Williamson, uzwi cyane ku kuba yaragiye apfobya Jenoside yakorewe Abayahudi, ndetse no kuba ashinja Abanyamerika kuba aribo ubwabo bateguye igikorwa cyo ku itariki 11 Nzeli 2001 ubwo imiturirwa ya World Trade Center yibasirwaga n’ibitero by’abiyahuzi.
Umunsi wo ku wa gatatu, ni wo papa yajyaga yakiriraho abamugana; uyu munsi ariko ni nawo yabonanye n’ibihumbi n’ibihumbi by’Abakristu baturutse mu mpande zose z’Isi baza kumusezeraho no kumushimira
Ubwo yahuraga n’abakristu bwa nyuma kuri uyu wa gatatu tariki 27 Gashyantare, yasezeye ku bakristu ibihumbi 150 baturutse mu mpande zose z’Isi.
Mu butumwa bwa nyuma yabwiye abari bateraniye ku rubuga rwitiriwe Mugatagifu Petero i Vatican yagize ati" Ndifuza ko mwishimira Ubukristu bwanyu, mukaba inshuti z’Imana yaduhaye umwana wayo w’ikinege".
Ku gicamunsi cyo kuwa 28 Mata 2013 nibwo Papa Benedigito wa 16 yasezeye imbaga ya Kristu akazajya gutura ahitwa Castelgandolfo. Azajya yitwa Nyirubutungane Benedigito wa 16, aho kwitwa Nyirubutungane Papa benedigito wa 16.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ikigo cy’Ubushakashatsi n’Isesengurangamba cya IPAR kiravuga ko abashyiraho imirongo migari igamije iterambere bagombye, uko byagenda kose, kuyoborwa n’ubushakashatsi.
Ibi byagarutsweho mu mugoroba iki kigo cyise ‘IPAR Stakeholders Dinner’ aho cyahurije hamwe abafatanyabikorwa bacyo bagasangira mu Mujyi wa Kigali.
Wellars Gasamagera, Umuyobozi w’Inama y’Ubutegetsi ya IPAR yasobanuye ko ubushakashatsi iteka bwifashishwa mu bihugu byose iyo hashaka gushyirwaho ingamba zo kugera ku iterambere rirambye.
Yavuze ko bufasha cyane haba mu gushyiraho ingamba ndetse no kuzishyira mu bikorwa, kugira ngo zizagirire akamaro abanyagihugu.
Yagize ati “Ubushakashatsi bwiga kuri politiki burakenerwa buri gihe mu bihugu mu mishinga igamije iterambere kandi ni rwo rufunguzo kugira ngo ugere ku iterambere rirambye ndetse ubashe no gushyira mu bikorwa neza ingamba zo kugera kuri iryo terambere.”
Gasamagera yavuze ariko ko imbogamizi ikomeye ibigo by’ubushakashatsi, nka IPAR bigihura na zo ari uko ubushakashatsi buhenda cyane, kandi bugasaba abashakashatsi b’inzobere, n’ubushobozi bw’amafaranga bwinshi.
Yavuze ko uku guhuza abafatanyabikorwa ari uburyo bwiza bwo kungurana ibitekerezo harebwa uko hanozwa, hakanagurwa imikorere kugira ngo inzego zose zijye zikorana kugira ngo hakorwe ubushakashatsi.
Ati “Nubwo ubushakashatsi buhenze bwose ariko buba ari ngombwa kandi bugomba gushyigikirwa kuko ari bwo butuma haza impinduka mu mikorere hagamijwe iterambere nyaryo. Rero hakenewe uruhare rwa buri wese kugira ngo iteka hajye hakorwa ubushakashatsi. Dukeneye ibigo bikomeye cyane mu gukora ubushakashatsi kuko ari bwo shingiro ry’iterambere.”
Prof Thomas Kigabo, Umuyobozi mukuru Ushinzwe Ubukungu muri Banki y’Igihugu (BNR), akaba yarabaye Umuyobozi wungirije w’Inama y’Ubutegetsi wa mbere wa IPAR igishyirwaho, yavuze ko ubushakashatsi bukenerwa cyane by’umwihariko mu bihugu bitera imbere.
Yasobanuye ko hari byinshi bakoze kugira ngo IPAR ibe ikigo gikomeye cyane, kandi kigera ku ntego zacyo.
Yagize ati “U Rwanda ni igihugu kiri gutera imbere vuba vuba cyane mu bukungu n’imibereho myiza y’abaturage bityo rero dukeneye kugira abashakashatsi kugira ngo babwire Leta politiki zigomba gushyirwaho no kugenzura neza ingamba zifatwa n’ibiganiro bagatanga ibitekerezo byabo byigenga ku byo batekereza.”
Umuyobozi Mukuru muri Minisiteri y’Ubutegetsi bw’Igihugu ushinzwe imiyoborere n’imikorere y’inzego z’ibanze, Fred Mufulukye, we yatanze urugero rw’uko IPAR yafashije Leta mu by’imihigo aho amanota y’abayobozi yavanywe ku manota ari hejuru ya 90% atangira kuba hagati ya 70% na 80%.
Mufulukye yasobanuye ko ubushakashatsi bwakozwe na IPAR bwatumye imihigo abaturage barushaho kuyigiramo uruhare ihinduka igikorwa kigendanye n’ibyifuzo by’abaturage gitanga umusaruro.
Yagize ati “Mbere twarebaga ibyo abayobozi bari bariyemeje kuzageraho tukareba gusa niba byaragezweho, aho uturere twari tumaze kugera hafi kuri 96% bagera ku byo biyemeje gukora. Ariko IPAR bamaze kuzamo barebye ibindi bintu birenze gukora ibyo wari wiyemeje. Batangiye gusuzuma inzira byakozwemo, bakabaza abaturage uruhare babigizemo noneho uruhare rw’umuturage ruba ngombwa. Byagiye bitugaragariza ko hari ibigomba kunozwa.”
IPAR ni ikigo cyigenga gikora ubushakashatsi, cyashinzwe mu 2008.
Uretse ibijyanye n’imihigo cyagiye gikora ubushakashatsi ku nzego zinyuranye zaba iza Politiki, iz’ubukungu, iz’ubuhinzi n’izindi.


text:
Hahahahahaha IBIRYABAREZI Oyeeee... Izi commentaire zirasekeje
Hahahahahaha IBIRYABAREZI Oyeeee... Izi commentaire zirasekeje
Umuntu wese wise kaminuza bose biswe izina rero nawe kuba ababatije ikiryabarezi arakoze cyane kuko si umbwambere bise abanyeshuli babaruru amazina biba buri mwaka ahubwo keretse niba aribwo yakwinjira mubuyobozi bwa kaminuza
the se ko twose ibicurane by ingurube nti turi abayobozi kura ibya aho
Umuntu wese wise kaminuza bose biswe izina rero nawe kuba ababatije ikiryabarezi arakoze cyane kuko si umbwambere bise abanyeshuli babaruru amazina biba buri mwaka ahubwo keretse niba aribwo yakwinjira mubuyobozi bwa kaminuza
Ariko nk’uyu bamuhisemo bahereye kuki ???IKIRYABAREZI GUSA. Abayobozi nkamwe ntacyo muhezaho igihugu .
Ufashe micro aho utavuze ngo uzatinza guha abangavu icumbi azibonera.uzi abakobwa basambanya mu minsi ya mbere babuze aho barara??
Uzi kumara 3mois utarabona bourse ukiva muri vacances usize rukinga 3?? Nako babaye 5..
Uzi ukuntu abayobozi b’ejo nta gaciro bakigira .(( ejo bundi naje muri kaminuza umu securite waho afata ibyangombwa by’umwana arabishywanyaguza animujugunya mu maso. Arabibona ko aba aho mu kigo ngo genda uwabiguhaye umubwire ko nabiciye.... saa mbiri z’ijoro)))
Uko nikwo uri guha confidence future leader of rwanda???"bose barahungesweee; ukoropa umuzamu abacira mu maso.none nawe umwana uzatebya na mugenzi we uzamwirukana ...ese wowe n’umugabo wawe ntimutebya?? Ahita akunyuzamo urushyi??
Ngaho timetable iva saa moya ikageza saa munani.... ese ubona barya hehe??? Izo saha....
Iga uko ukemura ikibazo cy’imibereho y’abanyeshuri.n’ikibazo cy’amasomo.ureke kujya mu bidakwiye
Umubyeyi mubi arangwa no guteranya abana. Urashaka guteranya abana na Nakuru babo wa kigoryi we. Ubwo wize Uganda
Nta umuyobozi wa Kaminuza ureba ubudode nkubwo. Kora akazi mu rwego rwo Hejuru ureke abanyeshuri ni bakuru ah ubwo ubashakire ibibateza Imbere wa muswa we.
ni IBIRYABAREZI nanjye ndabivuze. Surtout abakobwa
hhhhhh....ikiryabarezi hmmm..twe batwise INKONGI
IBYA UR BIRASEKEJE UYU MUDAMU YANZE KUZAVA MURI UR UDASIZE UMUGANI AHITAMO KWITA IYI PROMOTION IZINA HAKIRI KARE KUGIRANGO BATAZARIMUTANGA NONE ATANGIYE KUJIJISHA AHUBWO ABAMUKURIYE NABO BAZASESENGURE BAZASANGA ARI IZINA RYE BWITE
Hahahah twe twitwaga abadage
bazabite Caguwa,Sogokuruza w’abazunguzagi
Ahubwo ibyo bitariho iyo kaminuxa yaba ari agashya. Nta watorejwe i NKUMBA N, AHANDI warakarira ibyo. Nta ntore y, igifura. Nibibababaxa bazabasubize mu ngando cg itorero
Mama urambabaje kabisa bitewe nibyo abantu bavuze kubyo watangaje kwizina rya bucura(nduvuga ibiryabarezi).ariko ntacyo ahubwo ubaye umusitari kabisa!! Mama nturihakanye ahubwo uraryemeje urihaye umugisha pe
Hhhh icyo si ikibazo rwose,, kdi ntanicyo bitwaye ubuse ko twiswe NYAKATSI ntitwarangije kdi agaciro turagafite! Ibyo ntibikuvune rwose muyobozi. Abanyeshuli bashya baje muri Kaminuza 2016 bitwa "IBIRYABAREZI"
Umubyeyi ni utangaza izina yise umwana we, Turashimira cyaane Dr Kiryaberezi Usta Kayitesi, wahisemo kwita umwana we izina rye KIRYABAREZI, murabona ko umwana asa na nyina( Umwana yitiranwa na nyina, KIRYABAREZI KIRYABAREZI). Tumwibutse ko hari , Manoyinnga, abajanjawide,.....Umuntu wakuyeho kubatiza ahubwo yarahemutse tuba duhereye kuri nyina w,abaryabarezi tukamujyana mu aho hepfop mu rwa save yenda yakura akamenya umbenjye.
DOCTOR, URAGASIZE PE! NGO NTAWUVA KWISI ADASIZE UMUGANI NDABYEMEYE. .
ABAYANJA
ABATIJISITE
ABAVANGARAYI
ABAJANJAWIDE
MANO Y’INGANGA
NYAKATSI
IBIGARASHA
M23
INDANGARE; ..................
IBIRYABAREZI OYEEEEEEEE!!!! ( NIWOWE WARIZANYE NTAGO TWARI TURIZI AHUBWO BAGUHEREHO BAKWIRUKANA)
Ntabwo ibi ari byo waheraho gukemura Dr ! Promotions zose zagiraga amazina kandi ntacyo atwaye.Ubwo se umwirukanye akakurega wavuga ko wakurikije irihe tegeko koko?
Azabaze intake nshya y’abari gukora muri statistique ko batarimenyereye kandi bafite degree nkanswe abo baruru. Yakoze kuritangaza ku mugaragaro
"Nshimwe y’umugore ibyimbisha igituba koko"Ubu se arareba agasanga icyo aricyo kibazo?W mugani abure kurwana ku ireme ry’uburezi naza nkumi zo muri kaminuza zikuramo inda abana zikabajugunya muri Arboretum ngo arwarwana n’amazina y’amahimbano????Yebaba weeeeee!!!!Ahubwo nasabaga uwaba uzi uko amazina yakurikiranaga mu Kaminuza tukayashyira muri Archive.Jye nibuka Nyakatsi,aba tigistes,Ibigarasha,M23 Ubwo bucura mu mazina ni ibiryabarezi!!!!hIHIIIIII
Iyi ni stupidité de sa part.
Azabwirwa Niki uwaribise nutaribise, azirukana nde areke nde akurikije ayahe mategeko?
Ubu yabonye aricyo cyihutirwa muri agenda ye . Elle même elle est qui ? Wabona ariwe wirukanwe mbere!
Any way nawe nkwise ikiryabarezi ngaho nyirukana.
Stupide
ibaze pe bari kubura kurwana n’ikibazo cyo gusaba abana amafrw y’icumbi y’umwaka wose batarabaha na bourse none yibereye mu kwirukana ubwose yashingira kurihe tegeko mbega amategeko
Baxamuhana se badhingiye ku rihe tegeko?
ariko uyu mu docteur aranshekeje peeee ahubwo se badahawe izina nk’iryo bahabwa irihe. wibuke ko ku gihe cyawe ku igihe cyawe mwitwaga AMASIRABO, ubu se abahize icyo gihe uragirango turyibagirwe. Dr ibyo mubirekere abatanga nickname uretse ko wabibakoreye, Oyee ibiryabarezi, nibashaka bazabite IBIRYABAREZI nibashaka bongereho BIHOMBYABAGABO
Hhh Doctor warize koko? Uzabaze muri KIE twebwe twitwaga Inkende none wowe ngo ikiryabarezi? Ndagusetse nange. Ubu se ari rimwe witwaga muri secondary nikiryabarezi iryiza ni irihe? Hhhh courage ahubwo iryo zina niryo.
Uyu mudamu arambabaje ukuntu ari mwiza none abantu benshi bamuhaye ikwenene !?!!
Ahubwo izina bamaze kuribona ...ahubwo utazabita ibiryabarezi azaba ataba mu Rwanda...ubona ukuntu biriya bimodoka byabariya bagabo bidupakira nkabatwara imifuka y’ibishyimbo...ako kazina Niko kagezweho bihangane twaribà haye kandi ryahamye
Ahubwo izina bamaze kuribona ...ahubwo utazabita ibiryabarezi azaba ataba mu Rwanda...ubona ukuntu biriya bimodoka byabariya bagabo bidupakira nkabatwara imifuka y’ibishyimbo...ako kazina Niko kagezweho bihangane twaribà haye kandi ryahamye
ahubwo wowe bakwirukane kuko niwowe ubise izina ngo ni Ibiryabarezi.bagukurikirane bakwirukane kuko niwowe utangije iryo zina. mujye muvuga ibyubaka muve mubidafite umumaro.
Ubu se ko twe batwitaga aba Tigistes n’ubu iyo duhuye ko tubyibukiranya rikaba ari izina ry promotion bidutwaye iki!!!
Ubu c ko batwise "ABAYANJA"twabuze kwiga tukamenya? Rangiza izindi nshingano zikureba ba mu by’amazina ntibikureba.
hahahaha...uyu Ni uwahe? ubwose urumva icyo aricyi kibazo koko abo abanyeshuri bafite? Banza ubashakire imiberehi myiza, uburyo bwo kwiga bunogeye....ibindi ntuzi Aho bikorerwa! ahubwo urakoze kutumenyesha iri zina! niwowe kiryabarezi hubwo! abo abanyeshuri nibabura Aho barara bakabura ibyo kurya ntibazab ibiryabarezi mubindi se? iyo mubona murya amatama akaza nimidigi mukayigarika mugirango abandi Si abantu mukihutira kureba ibidafite umumamaro! abana ntibaratangira kwiga wowe usihoye izina! ahubwo wasanga ayo amzina aturuka iyo hejuru.....hahahahaha
uyu ntazayobora ubwo atangiye akangata, umuyobozi wa kaminuza hari condition aba yujuje, uyu ndabona ntacyo yujuje kuko yakagombye kuza atubwira iterambere azaniye kaminuza, za research, cooperation nizindi kaminuza, Higher technologies nibindi none atangiye mu manjwe. ubu se nindaya zo muri kaminuza zose azajya azikurikirana muri week end?
nawe uwo dr ni ikiryabarezi
Ariko abayobozi bategura inama batabanje gutegura ijambo !!kuko ibyo byamazina ntacyo bikurebaho mada , amazina yamasirino ntagitangira agira
APPUUUUU!! NTIMUKAJYE MUKABYA MUJYE MUVANA BIKABYO AHO. UBUSE KUVA IGIHE KAMINUZA YATANGIRIYE KO AYO MAZINA BAYITWAGA NINDE YATESHEJE AGACIRO??!!! MUKABURA KWITA KUBIFITIYE ABANYESHURI AKAMARO BOURSE IKAZIRA IGIHE BAKAGIRA IMIREHO MYIZA MWARANGIZA NGO UZITA UMUNYESHURI AZIRIKANWA!! NAWE SE BOURSE NITINDA BAZAKWIRUKANE
Uyu Dr wagira ngo ntiyigeze aba muri kaminuza. Ubuse arumva ikibazo abo banyeshuri bafite ari izina cg ni conditions mbi bigiramo! !!!
Bizaterwanuko bazitwa
uyu we ntazi ibyo arimo , arabura kurwana n’ireme ry’uburezi cg se ibibazo by’ingutu bazahura nabyo bakihagera nk’amacumbi, buruse , kurya n’ibindi ngo urarwanya izina utazi abaribita n’aho bikorerwa .izina ryarasohotse deja ubwo nta kindi warenzahooo kuko abanyuze muri kaminuza bose ntawe umenya uko byaje n’aho amazina aturuka ni umuco wibereye aho ngaho
Dukwiriye guhera kuri wowe tukakwirukana kuko iryo tangazo rimenyesha abaturarwanda bose ko abo banyeshuri bitwa ibiryabarezi. Ntabwo twari tubizi. Ntawanga izina atihamagara. Bitwaye se iki uretse kwitera igihe?


text:
Abagore bo mu Karere ka Nyaruguru mu Murenge wa Rusenge mu Kagali ka Bunge baravuga ko igiceri cy’ijana batangiye bizigama kibagejeje ku ruganda rutunganya kawa.
Batangiye bizigama igiceri cy’ijana nyuma baza gutangira umushinga wo guhinga kawa. Bavuga ko gushyira ubushobozi bwabo hamwe byatumye ibyo bafataga nk’imikino bibahindurira amateka.
Usibye uruganda, babona umusaruro wa miliyoni 30 ku mwaka. Kwishyira hamwe ngo byatumye barushaho kwigirira icyizere ku buryo ubu bamaze kugira koperative ifite ubuzima gatozi izwi ku izina rya NYAMPINGA.
Aganira n’Izubarirashe.rw, umuyobozi wa NYAMPINGA, Mukangango Esther, yagize ati “Twatangiye twizigama igiceri cy’ijana n’ugize ikibazo akaza tukamuguriza ku nyungu y’amafaranga 2% wumve ko byari byoroheje cyane.”
Avuga ko baje kwigira inama yo guhinga kawa maze ngo bandikira inama njyanama y’akarere ka Nyaruguru bayisaba ko yabatiza ubutaka, irabyemera.
Ati “Baje kudutiza ubutaka twateyeho ibiti bya kawa bigera mu bihumbi bibiri na Magana atanu (2500) kuko twari dufite ubushake tuzitaho.”
Mukangango ntiyibuka amafaranga bakuye mu musaruro wa mbere. Gusa ngo bitewe n’ibyishimo bateguye umunsi mukuru wo kwishimira ubuhinzi bwabo. Akarere karishimye kabasezeranya ko kazaboherereza umuterankunga wese uzaza ashaka abishyize hamwe bazabahita bamwoherereza aba bagore.
Mukangango avuga ko iki gikorwa bari bagitangiye mu mwaka wa 2005 kigatangirwa n’abagore bageze ku ijana na makuyabiri (120) bari mu matsinda 6 ariko ngo baza kugenda barambirwa bakikuramo.
Ati “Nk’abagore bo mu cyaro icyo gihe byari bigoye no gukaraba nta wakarabaga wabonaga umuntu ukomeye ugahunga.”
Aba bagore baje kohererezwa umuterankunga witwa Sustainable Harvest abafasha mu bijyanye no kubongerera mu bijyanye n’ubuhinzi bwa kawa.
Mukangango uyobora iyi koperative avuga ko uhereye mu mwaka ushize bari babonye umusaruro wa miriyoni 31, hamwe n’abafatanyabikorwa bashobora kubaka uruganda rutunganyirizwamo kawa.
Ati “Twubatse ahatunganyirizwa kawa, tugura imashini ya miriyoni 9, hubakwa ibitanda byinshi ndetse n’ubwanuriro agaciro kabyo byose sinahita nkamenya.”
Avuga ko habaho igikorwa cyo kwishyurira abanyamuryango ubwisungane mu kwivuza ndetse akavuga ko ngo mu mwaka ushize buri munyamuryango yahawe ibihumbi 18 byo kugura itungo rigufi.


text:
Kubona imodoka ngo bajye kwizihiza Ubunani byababereye ihurizo
Mu masaha akuze yo ku wa 31 Ukuboza 2016, muri gare ya Nyabugogo hagaragaye abantu ibihumbi n’ibihumbi bateze imodoka ariko bakazibona bigoranye.
Bamwe batonze imirongo, abandi barahagaze, abandi bo baricaye bijimye mu maso. Bamwe muri bo bategereje imodoka amasaha arenze atanu, izuba n’inzara byatumye batangira guhunyiza.
Niko bigenda buri gihe mu mpera z’umwaka kuko imodoka zitwara abagenzi bajya hirya no hino mu turere tw’igihugu, zivuye mu mujyi wa Kigali, ziba zabaye nke ukurikije n’ubwinshi bw’abagenzi.
Abagenzi baba babaye benshi bitewe nuko baba bajya gusoreza umwaka mu miryango yabo, hakiyongeraho n’abandi baba bari muri gahunda zinyuranye.
Mukehimana Nadine werekezaga mu Ruhango, avuga ko yageze muri gare ya Nyabugogo saa munani akaba yagombaga gutegereza imodoka amasaha atandatu.
Agira ati “Nageze hano muri gare saa munani z’amanywa bampa tike ya saa mbiri z’ijoro, ubu ndategereje ko zigera ngo ntahe.
Bambabariye banshakira tike ya bugufi nkagenda kuko ninagera mu Ruhago nongera ngatega moto ya magana atanu kugira ngo ngere mu rugo.”
Uyu mugore wari ufite umwana muto, yongeyeho ko uko byamera kose agomba kurara agiye kugira ngo yizihirize ubunani mu muryango we.
Umukecuru nawe wo mu Byimana mu karere ka Ruhango, ngo yategereje ariko kubera izuba n’inzara ngo byatumye ananirwa cyane.
Agira ati “Nageze hano saa munani ariko bampa agatike ka saa tatu z’ijoro. Ndumva mpangayitse kuko aho nyura nyuma yo kuva mu modoka hari ishyamba riteye ubwoba ku muntu w’umubyeyi.”
Akomeza avuga ko atazongera kugira aho ajya mu minsi mikuru cyane ko n’ubu ngo yabitewe n’uko yari yatabaye.
Nyinawumuntu Solange, umukozi ushinzwe ibibazo by’abakiriya mu kigo gitwara abagenzi cya Horizon Express, avuga ko bashyizeho uburyo budasanzwe hagamijwe gukemura iki kibazo.
Agira ati “Kubera iyi minsi mikuru abagenzi babaye benshi. Ubu twongereye imodoka ku buryo ahahagurukaga imodoka imwe zirimo guhagurukira rimwe ari ebyiri.
Twongereye n’amasaha yo gukora, nk’imodoka zijya i Huye twahagarikaga saa mbiri n’igice ariko twagize saa tatu kugira ngo hatagira abarara muri gare.”
Mu ma saa kumi y’umugoroba, ibigo bitwara abagenzi mu ngendo ndende byari birimo gutanga amatike y’umunsi ukurikiyeho kuko andi yari yashize. Bamwe mu bagenzi bari batangiye kubunza imitima bibaza aho bari burare.


text:
Umuryango w’abahoze ari abanyeshuri ba Kaminuza barokotse Jenoside yakorewe Abatutsi mu Rwanda (GAERG) bibutse imiryango isaga 886 yazimye muri Jenoside yakorewe Abatutsi mu turere twa Rubavu,Nyabihu na Rutsiro, banagaragaza ko mu bushakashatsi bakoze mu turere 17 tw’u Rwanda habaruwemo imiryango 7797 yazimye yari igizwe n’abantu basaga 34,823.
Mu ijoro ryo kuwa Gatandatu tariki ya 27 Gicurasi 2017 nibwo urubyiruko rwa GAERG rufatanyije na bamwe mu baturage b’akarere ka Rubavu bunamira inzirakarengane zishyinguye mu rwibutso rwa ’Komini Rouge’ maze baganirizwa ku mateka akomeye yabereye muri aka karere ndetse no mu tundi duce duhana imbibe na Rubavu.
Mu turere 3 Rubavu,Nyabihu na Rutsiro hakozwemo ubushakashatsi ku miryango yazimye birangira hagaragajwe ko imiryango 886 yari igizwe n’abatutsi basaga 4200 bishwe bose ntihagira n’uwo kubara inkuru urokoka.
GAERG yihaye intego yo gukora amabarura mu gihugu cyose bashakisha imiryango yazimye kugirango imenyekane nayo ijye yibukwa, ubu bakaba bamaze kubarura mu turere 17 habaruwemo imiryango 7797 yazimye yari igizwe n’abantu basaga 34,823 hakaba hasigaye utundi turere 13 natwo tugiye gukurikiraho.
Perezida wa GAERG, Olivier Mazimpaka yavuze ko kwibuka imiryango yazimye ari inshingano z’uru rubyiruko cyane ko iyi miryango nta muntu uba wararokotse wayibuka.
Yagize ati " Iyo umuntu yitabye Imana uwasigaye ni we wita kuri gahunda zose zo gushyingura, no kumwibuka, bariya rero nta wabo wasigaye ngo ajye abibuka ariko ntibazazima turiho, nitwe duhari kugira ngo tubibuke, tubahe icyubahiro bambuwe."
Yakomeje avuga ko iyo bibuka bataba bibuka abishwe gusa ko ahubwo baba banibuka ibyiza bari kuzageraho,abana ndetsen’abuzukuru bari kuzabyara maze nabyo bakabiha icyubahiro cyabyo.
Mazimpaka kandi yanaboneyeho gusaba umuntu wese waba agifite amakuru y’ahajugunywe abantu muri Jenocide ko yahavuga maze nabo bagashyingurwa mu cyubahiro.
Yagize ati “Turagira ngo tubwire abatwiciye abacu ko turiho, ntitubasaba byinshi, icyo tubasaba gusa ni ukutwereka abacu tutazi aho bajugunywe maze tukabaherekeza tukabashyingura mu cyubahiro."
Ibikorwa byo kwibuka imiryango yazimye byatangiye ku itariki ya 06 Kamena 2009 bibera i Ntarama mu Karere ka Bugesera maze ku nshuro yakurikiyeho mu 2010 byakorewe ku rwibutso rwa Murambi ruri mu Karere ka Nyamagabe.
Mu mwaka wa 2011 iyi mihango yaberere i Karongi; mu 2012 bibera i Nyanza ya Kicukiro; mu 2013 byabereye ku rwibutso rwa Kiziguro rwo mu Karere ka Gatsibo; mu 2014 bibera i Busogo mu Karere ka Musanze; mu 2015 bibera i Kinazi mu Karere ka Ruhango; mu 2016 bibera ku Rwibutso rwa Jenoside rwa Kigali ku Gisozi naho ku nshuro ya cyenda byabereye muri Rubavu.
Visi Perezida w’Inteko Ishinga Amategeko, Umutwe wa Sena, Jeannne d’Arc Gakuba yashimye igikorwa kiza GAERG yatangije cyo kubarura imiryango yazimye mu gihugu cyose aho yashimangiye ko ari bimwe mu bizadufasha gusigasira amateka yacu tuyabika neza kandi yuzuye.
Visi Perezida w’Inteko Ishinga Amategeko kandi yanagarutse ku kibazo cy’ingengabitekerezo kigihangayikishije igihugu aho yagaragaje ko abana bato batanabonye Jenocide aribo bafite umubare munini w’abagaragaraho ingengabitekerezo ya Jenocide maze anashimangira ko bayigishirizwa ku ishyiga na bamwe mu babyeyi babo bagifite imyumire nk’iyo.
Yagize ati “Abana bo mu mashuri abanza n’ayisumbuye baracyagaragaza ingengabitekerezo ya Jenocide haba mu mvugo cyangwa no mu nyandiko ku mpapuro (tracte).Birigaragaza ko abenshi babyigishwa n’ababyeyi babo ku ishyiga.”
Visi Perezida wa Sena, Jeannne d’Arc Gakuba acana urumuri rw’icyizere
Umuhango wo kwibuka imiryango yazimye muri Jenoside yakorewe Abatutsi wabereye i Rubavu
Mazimpaka Olivier uyobora GAERG yasabye abakoze Jenocide gutanga amakuru y’aho bajugunye imibiri


text:
Nyanza: Imihigo 3 kuri 32 biyemeje niyo itarabashije guhigurwa
Imihigo 3 kuri 32 akarere ka Nyanza kiyemeje guhigura niyo itarabashije kugerwaho mu buryo bushimishije mu mihigo ya 2011-2012 basinyanye n’umukuru w’igihugu nk’uko byatangajwe na Murenzi Abdallah, umuyobozi w’aka karere tariki 29/06/2012.
Umuyobozi w’akarere kaNyanza MurenziAbdallah avuga ko abaturage b’aka akarere batangiye kwiyumva mu gikorwa cy’imihigo aho bose bamaze kuyigira iyabo. Akomeza avuga ko by’umwihariko imihigo yagize akamaro kanini cyane mu kwihutisha ibikorwa bamwe mu bayobozi batakekaga ko byakorwa kandi byikorewe n’abaturage.
Ashingiye ku miyoborere myiza Murenzi Abdallah avuga ko abaturage babashije kwiyubakira ibiro by’imidugudu n’utugali abayobozi babo bakoreramo mu rwego rwo gukomeza kubahesha agaciro ngo bakorere ahantu hasobanutse.
Yakomeje avuga ko abaturage banagize uruhare mu guhinga ibisambu byari byarananiranye bityo bagashobora kwiteza imbere mu bukungu. Ibyo nk’uko akomeza abivuga byajyanye n’uruhare abaturage bagize mu kwiyubakira ibyuma by’amashuli y’uburenzi bw’ibanze bw’imyaka 9 na 12.
Mu rwego rwo guca imirire mibi akomeza anavuga abaturage banayigizemo uruhare aho aboroye inka bagiye bakamira amata bagenzi babo batoroye. Agira ati: “ Imihigo yazanye impinduka mu baturage nko mu mirenge y’icyitegererezo â€
Yongeyeho ko abaturage babitsa bakabikuza ngo bigatuma barushaho gutera imbere uko bukeye n’uko bwije. Imihigo yabaye umuyoboro wo kwihutisha iterambere nk’uko Murenzi Abdallah umuyobozi w’akarere ka Nyanza abivuga.
Icyakora hari ibikorwa akarere ka Nyanza kavuga ko katabashije guhigura mu mihigo nko mu mibereho myiza umuhigo wo gukangurira abaturage kujya mu bwisunagne mu kwivuza ntiwagezweho 100% ahubwo wabaye 79%.
Yakomeje agira ati: Mu bwisungane mu kwivuza hagaragaye intege nkeya bituma dufata ingamba mu mwaka wa 2012-2013 kugira ngo igipimo cy’100% kizagerwehoâ€
Ngo ibyo byatewe n’ahantu hamwe na hamwe abaturage bo mu karere ka Nyanza bagiye bajya gufata ubwisungane mu kwivuza mu karere ka Ruhango bahana imbibi n’akarere ka Nyanza bitewe no kubura ibigo nderabuzima bibegereye mu mirenge batuyemo.
Mu buhinzi avuga ko naho bitagenze neza kuko ibiza byabaye inzitizi mu kwesa imihigo aho igipimo cyerekana ko bageze kuri 76% bitewe n’uko igishanga cy’Akanyaru cyagize umwuzure ahandi naho izuba rikava igihe kirekire bigatuma ubuhinzi bwo misozi bugorana gukorwa.
Ikindi ni ubuhinzi bwa Kawa butabashije kwitabwaho uko bikwiye kubera ikibazo cyo kubura uruganda ruzitunganya.


text:
Rwanda | Ngoma: Umuyobozi w’ akarere yikomye abacuruzi badateza imbere akarere
Aphrodis Nambaje umuyobozi w’ akarere ka Ngoma aranenga bamwe mu bacuruzi bakorera muri aka karere batagira uruhare mu bikorwa by’ iterambere byako.
Umuyobozi yabivugiye munama y’ igenamigambi ry’ akarere ka Ngoma y’umwaka wa 2012-2013 yabaye tariki 20/7/2012.
Mu ngero uyu muyobozi yatanze ngo ni nko mugikorwa cyo gukusanya amafaranga yo kubaka urwibutso rwa Kibungo aho ngo mubari mu gikorwa cya â€Fund rising†abacuruzi bagiye bitanga amafaranga menshi ariko kugeza nanubu ntaratangwa.
Ikindi ngo ni iyo hari igikorwa cy’ iterambere   aho usanga ngo mu bacuruzi bose haboneka amafaranga make ndetse ngo hari nubwo usanga habonetse amafaranga 5000Rwf yonyine bityo bikaba bigaragaza ko abacuruzi uruhare rwabo rukemangwa.
Yagize ati†Ikibazo ni uko abanyakibungo dufite ariko ntidutange bityo rero ntanicyo tubona kuko tudatanga. Iyo urebye miliyoni abacuruzi bitanze zo kubaka urwibutso wareba kuri compte ugasanga nta na miliyoni ebyiri ziriho birababaje. Nitwe abaturage tuzateza imbere akarere kacu si akarere gusa.â€
Ibi umuyobozi yabivuze mugihe akarere gafite umushinga ukomeye wo kubaka hotel yo kurwego rw’ inyenyeri eshatu ishobora kuzahindura isura y’ akarere ka Ngoma kugeza ubu katagira hotel n’imwe nyamara harahoze icyicaro cya perefecture Kibungo ubu hakaba habarizwa na universite ebyiri ,iya INATEK n’ iy’abaforomo n’ ababyaza.
Kuruhande rw’ abacuruzi nabo bavuga ko bafite ubushake bwo guteza imbere akarere gusa mu minsi yashize bagaragaza ikibazo cy’uko batagiraga ibiro by’aho bakorera nk’ abanyamuryango. Kugeza ubu bafite aho bakorera. Ntawakemeza ko uyu mwuka utari mwiza hagati y’ abikorera n’ akarere hari aho uhuriye nuburyo ibyo basaba akarere hari igihe batabibona.
Ibikorwa remezo bikomeye bimaze kugerwaho usanga ari iby’akarere urugero n’isoko rikuru ryuzuye muri aka karere ndetse n’ andi masoko. Abikorera muri aka karere basa naho bacumbagira mu bikorwa by’ iterambere ndetse no ku ishoramari.


text:
Rwanda : Akarere ka Nyabihu kasuye akarere ka kireye mu rwego gutsura umubano
Abayobozi batandukanye hamwe na njyanama y’akarere ka Nyabihu mu ntara y’iburengerazuba tariki ya 06/06/2012 basuye akarere ka Kirehe mu rwego rwo kureba ibikorwa bihakorerwa, More...
Kuba umunsi w’intwari wizihirijwe mu midugudu hari icyo bivuze ku baturage
Ntibyari bisanzwe ko umunsi w’intwari wizihirizwa mu Midugudu hirya no hino rwagati mu baturage. Kuba rero uyu munsi w’intwari wo mu mwaka wa 2012 wizihirijwe mu midugudu ngo hari icyo bivuze kuri More...
Gakenke : MINALOC yashyikirije akarere imashini 16 zo kubumba amatafari n’amategura
Mu rwego rwo kwihutisha gahunda yo gutura mu mudugudu habungwabungwa ibidukikije, Minisiteri y’Ubutegetsi bw’igihugu yashyigikirije Akarere ka Gakenke imashini 16  zizifashishwa mu kubumba amatafari More...


text:
Home > Ubusobanuro n’imiterere y’abitwa EMILY
Ubusobanuro n’imiterere y’abitwa EMILY
Emily ni izina ry’umukobwa rikomoka ku rurimi rw’Ikidage risobanura “Umukozi”
Bimwe mu biranga ba Emily harimo kuba ari abanyamwete, bakunda guhanga udusha, barategeka cyane, bazi kwiha intego n’ubwo zaba zigoye kandi bagira mutima mwiza.
Mu kubana n’abandi
Emily kandi akunda kugaragara cyane, ajya kwigiramo akantu ko kwamamara kandi agahora yihariye ku buryo byamworohera cyane gukora ibintu byamugira icyamamare nko kuba umuhanzi cyangwa umukinnyi wa filime. Ntatinya kudasa n’abandi kandi uburyo akurura abandi bukaba bushobora kubangamira abamuzengurutse. Emily ntajya yihanganira umuntu umunenga kandi ashobora no kugaragara nk’umwibone. Ahora ashaka gushimwa ibi bigatuma akora atikoresheje kugira ngo ahige abandi. Ikindi kandi agahora yumva yashimisha abantu akunda adatekereje ku bihembo aza kuhakura ahubwo kuko yumva aribyo bikwiriye.
Emily akunda kugendana n’ibigezweho mbese yishimira guhora asa neza. Ntakunda kwizirika k’uko abandi babona ibintu ahubwo yumva yagengwa n’amategeko n’amahame yishyiriyeho ubwe yirengagije ibyo abandi batekereza. Ubwigenge bwe buri ku rugero rwo hejuru.
Mu rukundo
Nta gushidikanya ko Emily agira ababakunda ariko we abo aha agaciro cyane ni babandi batamwizirikaho ngo bamuhore iruhande kuko ibi bimutera icyugaze ahubwo aba ashaka umukunzi wigenga kandi utagira amarangamutima hafi.
Uwakunze Emily aba agomba kumwereka ko amwishimiye kuko akunda cyane kurebwa no gushimwa. Icyo umukunze agomba kumenya rero ni ugushyira k’umunzani ibyo byose akamenya kudakabya mu kumushimagiza ariko nanone ntaterere iyo.
Umukunze kandi ntagomba gufuha cyangwa ngo yumve ko yamwiharira, ibi byamutera guhorana agahinda kadashira kuko Emily atari umukobwa ukunda kwifata cyane. Muri we ahubwo aba ashaka urukundo rusirimutse, yishyiriraho amategeko ye kandi agashaka ko umukunze ubasha kumwumva bakajyana.
Gushinga umuryango ni ikintu gikomeye cyane kuri we, nubwo bitamugaragaraho ariko burya yaba umubyeyi mwiza cyane.
Abemera abatagatifu bizihiza umunsi wabo ku itariki ya 19 Nzeri


text:
Umunyamakuru wa Radio Rwanda ari we Tidjara Kabendera yitiriwe umwenda wiswe “Mama Kitenge”.
Uyu mwambaro wakozwe na sosiyete izwiho gukora imyenda yitwa “African Fashion Design”.
Uyu mwenda witwa “Mama Kitenge” uzerekanwa bwa mbere mu Rwanda kuri uyu wa gatatu tariki ya 23 Ukuboza 2015 muri Hill top Hotel i Remera mu Mujyi wa Kigali.
Nangiribi Innocent umuyobozi wa “African Fashion Design” avuga ko bahisemo uwo mwambaro kuwitirira Tidjara Kabendera kubera ko yaberwaga n’imyenda bakora ati “Tidjara Kabendera niwe mubyeyi wakundaga kugura uyu mwambaro dukora, ikindi yatubaye hafi kuva twatangira haba mu buryo bw’inama kugira ngo urusheho gukundwa niyo mpamvu twahisemo kumwitirira umwenda wacu”.
Tidjara Kabendera aganira n’ikinyamakuru Izuba yavuze ko ibi ari byiza kuko bituma imyenda ya Kinyafurika ikomeza guhabwa agaciro ati “mu by’ukuri ibi ni ibintu byiza kuko bituma imyenda nyafurika irushaho gukundwa ndetse igahabwa agaciro.”
Abajijwe icyo abona nk’imbogamizi abakora imyenda mu Rwanda bahura nazo yagize ati “imbogamizi zirimo ni uko abantu batarabasha kumva agaciro k’umwenda wa Kinyafuka.”
Muri iki gikorwa cyo kwerekana umwenda mushya witiriwe uyu munyamakuru hazaba harimo ababyinyi, Aba Dj , ndetse n’abahanzi bazaba batumiwe.


text:
ISOMO RYA MBERE
Igitabo cy’Umuhanuzi Malakiya (Mal 1,14b; 2,1-2a.8-10)
1,14bNdi Umwami w’igihangange, uwo ni Uhoraho Umugaba w’ingabo ubivuga, n’izina ryanjye rikaba rikwiye gutinywa mu mahanga. 2,1Nuko rero ibi ni mwe bibwirwa, mwebwe baherezabitambo ! 2aNimwanga kunyumva ntimugerageze no guha izina ryanjye icyubahiro, uwo ni Uhoraho Umugaba w’ingabo ubivuga, nzabavuma maze umugisha wanyu nywuhinduremo umuvumo. 8Nyamara kuri mwe si ko bimeze : mwateshutse inzira maze muyobya benshi n’inyigisho zanyu, mwishe isezerano rya Levi ; uwo ni Uhoraho Umugaba w’ingabo ubivuga. 9Nanjye ni cyo gitumye mbagira insuzugurwa n’ibigoryi muri rubanda rwose, kuko mutakurikije inzira zanjye kandi mukabera mu gukemura imanza. 10Twese se Data si umwe ? Ntitwaremwe se n’Imana imwe ? None se kuki tugambanirana, tukica isezerano Imana yagiranye n’abasekuruza bacu ?
ZABURI (Zab 131(130), 1, 2, 3)
Inyik/ Nyagasani, tuza roho yanjye iruhande rwawe mu mahoro.
Uhoraho, umutima wanjye nta cyo wakwiratana,
n’amaso yanjye nta cyo arangamiye ;
nta bwo ndarikiye ubukuru,
cyangwa ibintu by’agatangaza bindenze.
Ahubwo umutima wanjye uratuje kandi uriyoroheje,
nk’umwana w’igitambambuga mu gituza cya nyina !
Israheli, wiringire Uhoraho,
kuva ubu n’iteka ryose !
ISOMO RYA KABIRI
Ibaruwa ya mbere Mutagatifu Pawulo Intumwa yandikiye Abanyatesaloniki (1 Tes 2, 7b-9.13)
Bavandimwe, 7btwicishije bugufi cyane hagati yanyu, mbese nk’uko umubyeyi ashyashyanira abana be. 8Bityo kubera ubwuzu twari tubafitiye, uretse kubagezaho Inkuru Nziza y’Imana, twari twiteguye no guhara amagara yacu bitewe n’urukundo twabakundaga. 9Muribuka bavandimwe, imvune n’imiruho yacu igihe twabamenyeshaga Inkuru Nziza y’Imana : ntitwaburaga gukora ijoro n’amanywa kugira ngo hatagira n’umwe muri mwe tugora. 13Ngicyo igituma tudahwema gushimira Imana, kuko mwakiriye ijambo ryayo twabigishije nk’uko riri by’ukuri. Koko ntimwaryakiriye nk’ijambo ry’abantu, ahubwo nk’ijambo ry’Imana rigaragariza akamaro karyo muri mwebwe abemera.
IVANJILI
+ Matayo (Mt 23, 1-12)
Muri icyo gihe, 1Yezu abwira rubanda n’abigishwa be ati 2«Abigishamategeko n’Abafarizayi bicaye ku ntebe ya Musa : 3nuko rero nimukore kandi mukurikize icyo bababwira cyose, ariko ntimukigane imigenzereze yabo kuko bavuga kandi ntibakore. 4Bahambira imitwaro iremereye bakayikorera abantu, ariko bo bakanga kuyikozaho n’urutoki ! 5Muri byose bakorera kugira ngo abantu bababone. Ni cyo gituma barushanwa gutwara ku kuboko no ku gahanga udupapuro twanditseho Amategeko, n’incunda z’imyambaro yabo bakazigira ndende. 6Bakunda ibyicaro bya mbere aho batumiwe, n’intebe za mbere mu masengero, 7bagakunda kuramukirizwa ku karubanda no kumva abantu babita ‘Mwigisha’.
8Mwebweho ntimugatume babita ‘Mwigisha’, kuko Umwigisha wanyu ari umwe gusa, mwese mukaba abavandimwe. 9Ku isi ntimukagire uwo mwita Umubyeyi wanyu, kuko mufite Umwe gusa, Imana Data uri mu ijuru. 10Ntimukemere ko babita ‘Abayobozi’, kuko mufite Umuyobozi umwe gusa ari we Kristu. 11Umukuru muri mwe azabe umugaragu wanyu. 12Uzikuza wese azacishwa bugufi, naho uzicisha bugufi azakuzwa. »


text:
'My Time' ni indirimbo nshya ya Mc Tino, nk'uko uyu muhanzi yabitangarije Inyarwanda.com ngo we yiyemeje ko buri kwezi azajya aha abakunzi b’umuziki igihangano kandi kubwe ngo yumva indirimbo yuzura ari uko ifite n’amashusho bityo ngo ku bwe nta ndirimbo ye bwite azigera akora ngo ayirekere aho gusa atayifatiye amashusho bityo ngo mu minsi ya vuba ‘My Time’ indirimbo ye nshya arahita ayishyirira hanze amashusho.
Mc Tino akomeje gukora muzika ku giti cye
MC Tino aganira na Inyarwanda.com yabwiye umunyamakuru ko kuva yatangira kwikorana umuziki abona ko bishoboka cyane ko byose bisaba imbaraga bityo akizera ko Imana nimufasha nawe agakoresha imbaraga nyinshi byanze bikunze azafata imitima ya benshi mu bakunzi b’umuziki. Iyo uganira na Mc Tino akubwira ko ashima bikomeye Papito umusore uri kumufasha cyane amukorera indirimbo.


text:
Madamu Jeannette Kagame yakiriye muri Village Urugwiro abana 200 bo mu turere 30 tw’u Rwanda abagenera impano y’iminsi mikuru ya Noheli n’Ubunani.
Aba bana bari hagati y’imyaka 7 na 12 biganjemo abahize abandi mu masomo, abaturuka mu bice by’icyaro ndetse n’abandi bafite ubumuga.
Kuri iki Cyumweru tariki 13 Ukuboza 2015 nibwo aba bana bahawe rugari mu kwidagadurira mu busitani bw’Ingoro y’Umukuru w’Igihugu ndetse banagenerwa impano n’impanuro bahawe na Madamu Jeannette Kagame.
Mu mpanuro yahaye aba bana, Jeannette Kagame yavuze ko bamuha icyizere kitagira uko kingana kubera ubuhanga bamugaragarije mu mivugo irimo amasomo atandukanye na gahunda za leta, ati “nimufata amwe muri aya masomo bizabafasha kunyura mu bikomeye muvemo ibyo murota byose bamwe muri mwe mwatubwiye.”
Hamwe n’abandi bayobozi bahuriye mu muryango Unity Club bafatanya na Jeannette Kagame, ngo basanga bataruhira ubusa kubera gahunda zitandukanye bashyiraho bakabona abana bagenda bagaragaza ko zitanga umusaruro.
Yagize ati “Hamwe n’abo dukorana turabifuriza mwe n’imiryango yanyu umwaka mushya muhire tunabasa gufata ingamba mu gihe mugiye gutangira umwaka mushya, mwubakire ku byo mwari mumaze kugeraho munarusheho kuba abana beza mutere ishema ababyeyi banyu, mubumvire, mwumvire ba mwarimu n’ababatoza imico myiza kandi nta kabuza muzagera ku byo mwifuza.”
Aba bana kandi baboneyeho no kuganira no gusabana n’abandi bana bagenzi babo b’abayobozi batandukanye mu Rwanda ndetse n’ab’abakozi bo mu Ngoro y’Umukuru w’Igihugu n’abakozi ba Imbuto Foundation.
Impano Jeannette Kagame yahaye aba bana zikubiyemo ibikapu cyo gutwaramo amakayi, amakayi 10, amakaramu ari n’ay’amabara, ikoti ryo kwirinda imvura ndetse n’umugozi wo gusimbuka nk’ikimenyetso cyo gushishikariza abana kujya bibuka gukora siporo.


text:
Jeannette Kagame yibukije urubyiruko ruri mu buyobozi ko rugomba kumenya neza imyitwarire ruba rwihaye, kuko isobanura icyerekezo cy’aho rugana.
Mbere y’amasengesho yo gusabira umugisha igihugu (National Prayer Breakfast) ateganyijwe kuri iki Cyumweru, urubyiruko ruri mu myanya y’ubuyobozi mu Rwanda rwabanje guhabwa inyigisho n’abayobozi b’inzego zitandukanye.
Izi nyigisho zagarukaga ahanini ku ijambo ry’Imana nk’uko ryanditse muri Bibiliya ndetse n’abanditsi batandukanye b’abahanga mu bijyanye n’ubuyobozi.
Madamu Jeannette Kagame yibukije urubyiruko ko rwahawe byinshi, bityo rutegerejweho byinshi kuko ngo abayobozi bamwe batangiye gusaza kandi bagomba kumenya ko basigiye igihugu abizerwa, ati “nk’abubaka u Rwanda rw’ahazaza, mwibuke ko amahitamo yanyu ari yo agaragaza uko umuryango wanyu ubafata. Mutekereze ku myitwarire mwiyemeza gukurikiza. Ni yo igaragaza kure mushobora kugera, ariko ikanagaragaza uko ushobora gushimangira urugero rwiza uha benshi bagukikije.”
Yabibukije ko imyitwarire igomba kubaganisha mu kugira umuco wo kwigenzura no kwisuzuma kuko ngo iyo uzi uwo uri we nk’umuntu, utagira ubwoba bwo guhangana n’intege nke zawe ngo uzikosore, bityo ugakura uri umuntu koko wemye ushobora kuba umuyobozi.
Madamu Jeanette Kagame yakomeje agira ati “Turifuza kubabibamo agaciro gashobora kubera urugero ku bandi bazifuza kubakurikiza. Agaciro karimo kuba mwavuga ku butabera mugaharanira uburenganzira bwa bagenzi banyu, ntimugire ubwoba bwo guhagarara imbere y’imbaga mugafata ibyemezo bitanyuze bamwe mu gihe umuryango wanyu ubikeneye.”
Yasoje abasaba kwagura ibitekerezo ku Isi hose kandi bakigisha abandi ibituma bageze aho bari ubu kandi agaciro kabo kakaba umuco aho bajya hose bakamenya ko baharanira inyungu z’umuryango rusange w’Abanyarwanda.
Pastor Rutayisire Antoine (Ifoto/Village Urugwiro)
Pastor Rutayisire Antoine watanze amasomo atandukanye ku miyoborere ndetse n’icyo Bibiliya ibivugaho, yabwiye urubyiruko ko umuhate wa muntu ari wo utuma agera ku byo yiyemeje kuko ngo buri wese agomba kugira indoto zo ku rwego rwo hejuru.
Yagize ati “Iyo hari ibyo wamaze kugeraho, jya wibuka ko uri umuntu. Tugomba kwitegurira ahazaza hacu ntitugomba kuzitirwa n’amateka.”
Mu masengesho ngarukamwaka yo gusabira igihugu umugisha, abayobozi b’igihugu baboneraho umwanya wo guhura bakibukiranya inshingano zabo ari nako basaba Imana ngo ibafashe mu kazi kabo, dore ko imyemerere mu mateka y’u Rwanda ari ingenzi kuva kera kuko aya mateka avuga ko Abanyarwanda babayeho bemera Imana imwe nk’umutegetsi wa byose.


text:
Abacuruzi bacururiza mu Isoko rishya ry’Akarere ka Musanze bakomeje kwinubira uburyo ubukode bw’ibibanza bicururizwaho muri iryo soko buri ‘hejuru’ no kuba abacuruzi bato n’abaciriritse barazamuriwe umusoro w’ipatante mu buryo butunguranye.
Ibiciro by’ibibanza bicururizwaho mu isoko rishya ry’Akarere ka Musanze bihagaze hagati y’amafaranga y’u Rwanda ibihumbi icyenda n’ibihumbi bitandatu kuri metero kare yishyurwa ku kwezi; ibiciro abenshi bemeza ko biri ‘hejuru cyane’ bagereranyije n’ubuso bw’ibibanza bakenera gucururizaho.
Mu ntagiro za Mata uyu mwaka nibwo iryo soko ryafunguye imiryango maze abacuruzi mu ngeri zinyuranye bajya kurifatamo ibibanza biganjemo abari bamaze imyaka igera muri itatu bacururiza mu gice cya Gare ya Musanze.
Nyuma y’igihe gito binjiye muri iryo soko, abacuruzi bato n’abaciriritse bavuga ko batunguwe no kubona umusoro w’ipatante ugizwe ari amafaranga ibihumbi 30 mu gihe nyamara ngo bari bamaze igihe basora amafaranga ibihumbi bitandatu, cyakora ngo ayo mafaranga yiyongereye bazatangira kuyishyura mu ntangiriro z’umwaka utaha.
Habinshuti Olvier ucuruza amasogisi agira ati “Dufite ikibazo cy’abacuruzi bakorera muri iri soko rya Musanze, batuzamuriye umusoro w’ipatante; twasoraga ibihumbi bitandatu kuko twe turanika, tukanura, ejo bundi badushyira ku musoro w’ibihumbi 30. Twifuza ko njyanama y’akarere yazadusura nk’abacuruzi baciriritse ikadufasha kugemura iki kibazo.”
Umubyeyi ucuruza imyenda y’abana wasabye kudatangarizwa amazina, we agira ati “Nakabaye naragiye kera ni uko mba ngira ngo abana bataburara, umusoro w’ibihumbi 30 urenze ubushobozi bwanjye; jye niyemeje kurangiza uku kwezi gusa, mu gutaha nzaba navuye muri iri soko.”
Ikibazo cyagejejwe kuri Minisitiri Kaboneka..
Mu mpera z’ukwezi gushize, abikorera bo mu Karere ka Musanze babinyujije mu biganiro byabahuje na Francis Kaboneka, Minisitiri w’Ubutegetsi bw’Igihugu akaba by’umwihariko n’imboni y’ako karere muri guverinoma, bamutakambiye bamusaba kuvugutira umuti ibibazo by’ubukode n’imisoro byo muri ririya soko.
Umwe mu bayobozi b’Isoko rishya rya Musanze yagize ati “Ikibazo dufite harimo impungenge zikomeye cyane nyakubahwa minisitiri kuko ndi umwe mu bayobozi barigize, turi kugenda dutakaza abacuruzi umunsi ku wundi; ririya soko rishya mu minsi iri mbere turebye nabi, mutadufashije, abacuruzi bazaba badushizeho kubera ibiciro birahannitse”.
Yakomeje agira ati “Rero ubaza ba rwiyemezamirimo baryubatse bakakubwira bati ‘amafaranga ya banki’, ni ngombwa ko amafaranga ya banki agaruka ariko ntabwo yagaruka habaye gukamura abarimo ukabajegeza, ntabwo byashoboka, ejo bataha amaherezo namwe icyo mwaharaniraga mukakibura.”
Minisitiri Kaboneka yavuze ko ibiri gukorwa na ba nyiri ririya soko atari byo ndetse ko bashobora gutuma abantu babacika bityo bakabura byose.
Yagize ati “Ntabwo byaba ari byo gukura abantu ku bihumbi bitanu ugahita uzamura! Keretse nimuvuga ngo ‘twasanze bakorera amafaranga menshi rero n’abari kuri 30 turabashyira kuri 60’ ushobora gushyira ibiciro bihanitse ukabura abantu ugasanaga na cya kindi washakaga ntukigezeho.”
Minisitiri Kaboneka yakomeje agira inama abashoramari bubatse Isoko rya Musanze gushyiraho ibiciro biciriritse kugira ngo buri wese yibone muri iryo soko ndetse rinarusheho kuganwa na benshi basanzwe bakora ibikorwa by’ubucuruzi butandukanye.
Ati “Ariko ushobora gushyiraho ibiciro biciriritse ukuzuza noneho bwa bwinshi bw’abantu no kuba huzuye nta hantu na hamwe hadakorerwa bukaba bwagira igisubizo kuri bya bindi, ibyo rero mwabyigaho mukareba kuko gushyiraho ibiciro nta bantu bariho sinzi ko byatanga igisubizo kurusha gushyiraho igisubizo gishobora gukurura abantu ukuzuza.”
Kubera impamvu z’ibiciro bivugwaho kuba ‘bihanitse’ n’ubwoba bw’imisoro izakubwa inshuro esheshatu mu ntangiro z’umwaka utaha, iyo ugeze mu Isoko rishya rya Musanze hari ibibanza usanga byaramaze kuvamo ababikoreragamo aho bisobanurwa ko berekeje mu nkengera z’Umujyi wa Musanze abandi bahitamo guhagarika gucuruza.
Isoko rishya rya Musanze ryubatswe n’abikorera bibumbiye muri sosiyete y’ishoramari ya ‘GOICO’ aho ryuzuye ribatwaye Miliyari 7.5 z’Amafaranga y’u Rwanda.
Mu bihe bitandukanye tugerageza kuvugisha abayobozi b’iriya sosiyete, ntibyadukundiye kugira uwo tubona ngo agire icyo atangaza ku bivugwa n’abakorera mu Isoko baherutse kuzuza.
Twitter: @Umurengezis


text:
Twandikire
Twishimira gufasha abantu bashishikazwa na Bibiliya hamwe n’umurimo dukorera ku isi hose wo kwigisha. Dore bimwe mu byo wakora kugira ngo ubone Abahamya ba Yehova bo mu gace utuyemo:
Reba igihe n’aho Urwibutso tugira buri mwaka ruzabera
Duhamagare cyangwa utwandikire kuri aderesi iri hasi aha:
Sainte-Hélène
Watch Tower Bible and Tract Society
Private Bag X2067
KRUGERSDORP
1740
SOUTH AFRICA
+27 11-761-1000
Ushobora kuhasura
Kuwa mbere kugeza kuwa gatanu
5:45 za mu gitondo kugeza 2:45 z’umugoroba. (Ku isaha yo muri Sainte-Hélène)


text:
mureke kugira ibintu birebire, ukuntu dukunda kinazi niyo yaba yarangiye manza twayirya..ndibariza ahubwo uwo muyoboz impamvu yahenze muriyiminsi no kuri internet twayigurag kuri 1700 none byageze 2300 muzatubarize impamvu.
Mwikwibaza byinshi ku mikorere kuko nta mugenzuzi uru ruganda rufite kuko mu kwezi gushize abakozi hafi ya bose barabirukanye nta n’imperekeza habe no kubishyura ibirarane.None se ubwo byagenzurwa nande?
urworuganda ruryerugenzu ibyorusohoye niba aribyo koko
ahahaha nzaba ndeba ese ubundi uwo muyobozi ra, Uwo mutype ngo ni directeur yavuye mugisirikare arimu petit uwitwa gaforoma wakoraga muri Ocir the aba amugize umuyobozi kugira babone uko banyereza ibya Leta. Baba bahaze. babanze barebe CV yiwe neza hama ibindi babone kubinononsora. cyokoze azi kwideburiya.
Nkunze umuntu wanditse iyi nkuru, arashishoza cyane! Naho abavuga ko nta kibazo byateza bo ntibabivuge, kuko ibi bishobora kuba bihishe byinshi cyane. Wasanga wenda hari amatoni batemerewe kurenza bityo imashini yahagera igashyiraho itariki ikurikije toni yasohoye mu mezi ahize. Wasanga se barayivanye mu mifuka yendaga kurangira, cg ari amayeri yo kujijisha audit. Abayobozi na board babikurikirane. bwo tugomba gukemanga n’uburyo bavanamo acide cyanhydrique...cyane ko ishobora kwangiza ubuzima by’abayirya.
Mwikorwa ryiriya fu nta kindi kintu nakimwe kivangwamo kuburyo cyagira ingaruka kubuzima,ariko kuko abantu bataba bafite amakuru angana ku kintu runaka ni byiza kuyasangira,nta biro 40 biri kwisoko hatagiranugirango nizatone,ariko nuwagira impugenge afite ipaki iwe yayijyana aho yayiguze akabayaguranirwa
Mwikorwa ryiriya fu nta kindi kintu nakimwe kivangwamo kuburyo cyagira ingaruka kubuzima,ariko kuko abantu bataba bafite amakuru angana ku kintu runaka ni byiza kuyasangira,nta biro 40 biri kwisoko hatagiranugirango nizatone,ariko nuwagira impugenge afite ipaki iwe yayijyana aho yayiguze akabayaguranirwa
Mwaramutse,ingaruka byagira kubuzima ntazo,ifu ubundi ifu imara imyaka itatu ibintse neza itaratakaza uburyohe bwayo,umwaka umwe ushyirwaho nuko uko wayifata kwose ntakibazo iba ifite,ariko urebye neza amatariki arasa amezi arasa,uhita ubonao kwibeshya. Ikiza ni uko abaguzi bakurikirana ibicuruzwa bahaha uko biba bimeze ariko mwashira impungenge ntakibazo yabatera,haba nubwo wayikoresha muri 2019
Iki ntabwo ari ikibazo cyoroshye nk’uko uyu muyobozi abitekereza. Ikindi amakosa arayashyira ku mashini, ni imyumvire n’imvugo itangaje!!! Aha wakwibaza uti iyo mashini irikoresha? ese ibyo iguhaye ubifata uko? Aha rero ngasanga harimo ikibazo cy’imikorere y’uruganda: Hakenewe abakozi bazizobereye , cyangwa se abahari bagahabwa amahugurwa.
Nkuko uyu muyobozi wa Kinazi yabisobanuye niba ikosa ari iryimashini byaba ari ibisanzwe kuko imashini ni imashini nyine. Ahubwo nanjye mbibonye kuri envelope yifu naguze kucyumweru kdi twamaze kuyirya deja. Ahubwo RSB yadufasha ikadupimira ko ntakibazo ifite cg Kinazi ikayikura ku isoko wamugani ntawamenya no gutekinika byaba birimo da.
Ikibazo si icy’ifu, ahubwo ni icy’imikorere! Amapaki angana kuriya ntawe uba yayagenzuye? Akageza aho ajya ku isoko ntawe urabona iri kosa? Ubwo se ari ikindi kibazo kirebana n’ubwiza bw’igicuruzwa? Ngirango ibi iby’abashinzwe marketing
yewe siho honyine njye mperuste kubona umugati uriho ko uzasohoka le 08 kdi turi le 07 ibi bintu babihagurukire pe
Ntimugakunde byacitse. Iri kosa se ntirisanzwe. Simbona ari za cachet zigira amatariki bakoresheje. Ni ibusanzwe rero. Umukozi watunganije cashet niwe washyizeho" 5" mu mwanya wa "3". Ibi bibaho. Naho kwibaza ko Kinazi yamara n’amezi 6 mu iduka, ibyo ntibishoboka. Jye ndabizi kuko ariko ndya. Yatinze amara amezi3
Nyakubahwa muyobozi w’uruganda rwose sigaho ayo ni amakosa akomeye cyane yanatuma product yawe iva ku isoko. Harya ni uko nta competition? Hari n’imigati
jya mbona bacuruza iba yararangije igihe. Shelf life y’ibiribwa n’ibinyobwa ni ikintu cyo kwitabwaho cyane. RURA, RSB nabandi bireba muncingano zabo badufasha bakaturinda amakosa nkayo. Iyo amakosa agaragaye, arakosorwa, harimo no kuvana igicuruzwa ku isoko, ukakigarura.
Nyakubahwa muyobozi w’uruganda rwose sigaho ayo ni amakosa akomeye cyane yanatuma product yawe iva ku isoko. Harya ni uko nta competition? Hari n’imigati
jya mbona bacuruza iba yararangije igihe. Shelf life y’ibiribwa n’ibinyobwa ni ikintu cyo kwitabwaho cyane. RURA, RSB nabandi bireba muncingano zabo badufasha bakaturinda amakosa nkayo. Iyo amakosa agaragaye, arakosorwa, harimo no kuvana igicuruzwa ku isoko, ukakigarura.
Aya ni amakosa akomeye cyane cyane iyo agaragara ku biribwa n’ibinyobwa kuko ibyo avuga ko nta myumbati bafite yatuma bagira stock twe abakiliya ntabwo tubizi tureba amakuru uruganda ruba rwaduhaye, ndasanga rero RSB yafata icyemezo iyo fu yose igakurwa ku isoko kuko nta wamenya yanakwicira isoko igihugu ku bayiguraga bayitwara hanze, murakoze.


text:
Kuva ku wa kabiri tariki ya 14 kugera ku wa gatanu tariki ya 17 Ukuboza 2010, Abepiskopi Gatolika bo mu Rwanda bahuriye i Kigali mu nama y’igihembwe cya 4, ari na cyo cya nyuma cy’inama yabo, muri uyu mwaka w’i 2010. Bahanye amakuru y’ubuzima bwa gitumwa mu madiyosezi yabo, banagezwaho amakuru yo muri za komisiyo n’ayo mu bunyamabanga bw’Inama yabo.
Abepiskopi bagejejweho raporo ku buzima bwa za Seminari Nkuru uko ari eshatu : Rutongo, Kabgayi na Nyakibanda, mu mwaka w’amashuri ushize wa 2009/2010.
Mu nama yabo, bakiriye Intumwa ya Papa mu Rwanda, Nyiricyubahiro Musenyeri Ivo Scapolo, wabagejejeho indamutso ya Papa n’ubuyobozi bukuru bwa Kiliziya i Roma.
Umwepiskopi wa Gikongoro afatayije n’umwepiskopi ushinzwe iyogezabutumwa mu rubyiruko, bagejeje ku bepiskopi uko Ihuriro ry’urubyiruko mu rwego rw’Igihugu (Forum National des Jeunes) ryabereye ku Gikongoro, kuva tariki ya 17 kugera tariki ya 20 ugushyingo 2010, ryagenze. Urubyiruko n’imiryango yabakiriye ku Gikingoro ; bose bishimiye cyane imyiteguro n’ imigendekere ya Forum. Ibihe by’imvura Forum yatangiyemo ntibyayihungabanyije na gato, ngo bice intege abari bitabiriye iyo Forum. Uretse urubyiruko rwo mu Rwanda habonetse n’urubyiruko rwaturutse mu Burundi no mu burasirazuba bwa Repubulika Iharanira Demokarasi ya Congo, i Bukavu na Goma.
Komisiyo y’iyogezabutumwa ry’abalayiki yagejeje ku bepiskopi raporo y’ibikorwa mu mwaka yahimbajemo yubile y’imyaka 25 y’ishingwa ryayo. Abepiskopi bashimye imikorere ya Komisiyo kandi bayishishikariza kujya mbere, cyane cyane mu bushakashatsi ikora ku bakristu b’abalayiki babaye intwari mu gihe cya jenoside yakorewe abatutsi.
Umunyamabanga mushya wa komisiyo y’iyogezabutumwa mu rubyiruko uherutse gushyirwaho n’abepiskopi yarabaramukije kandi anabagezaho uko imyiteguro y’umunsi mpuzamahanga w’urubyiruko, uteganijwe i Madrid muri Espagne muri kanama 2011, igenda.
Abepiskopi bagejejweho uko Kaminuza Gatolika y’u Rwanda ihagaze, nyuma yo gufungura imiryango no gutangira amasomo.
Abepiskopi bagejejweho raporo y’ibikorwa muri Komisiyo y’Abepiskopi y’Ubutabera n’Amahoro. Komisiyo yagejeje ku bepiskopi ibikorwa yagezeho mu rwego rwo kwiyubakamo ubushobozi, kwimakaza gahunda zigisha inyongeragaciro z’ubutabera n’amahoro no gutsindagira imiyoborere myiza no kubaha uburenganzira bwa muntu. Ibiro mpuzabikorwa bya komisiyo byagejeje ku bepiskopi amwe mu makuru y’ubuzima bw’Igihugu.
Abepiskopi bakiriye Inama y’ubuyobozi ya Kinyamateka, basuzumira hamwe ibibazo binyuranye by’ikinyamakuru cya Kiliziya Gatolika. Abagize inama y’ubuyobozi bashishikarijwe gukomeza kwiga ingamba zatuma itaramakuru n’itangazamakuru gatolika rirushaho kujya mbere.
Abepiskopi bakiriye umunyamabanga mukuru w’Umuryango wa Bibiliya mu Rwanda (Société Biblique au Rwanda) wabagejejeho imishinga bafite muri iyi minsi yo kwamamaza kurushaho Bibiliya Ntagatifu. Muri urwo rwego, Umuryango wa Bibiliya mu Rwanda urateganya kwandikisha Bibiliya Ntagatifu mu mibyimba (formats) inyuranye kugirango Bibliya irusheho gushimisha ingeri zinyuranye z’abakristu bayifuza.
Abepiskopi bakiriye abayobozi ba Catholic Relief Services ihimbaza imyaka 50 imaze ikorera muri Kiliziya yacu no mu Gihugu cyacu cy’u Rwanda. Abepiskopi bitabiriye ubutumure bwa CRS mu gutura igitambo cya misa cyo gutangiza iyo yubile, kuri uyu wa gatanu 17 ukuboza 2010.
Abepiskopi basuzumye ikibazo cyo gukuramo inda kirimo gukwirakwizwa mu bitekerezo mu gihugu cyacu cy’u Rwanda, maze bibutsa inyigisho ya Kiliziya yo kubaha no kurengera ubuzima kuva ku isamwa ry’umuntu kugeza ku rupfu rwe ahamagawe na Rurema. Abepiskopi batangarije abakristu n’abandi bantu bose b’umutima mwiza ubutumwa bwibutsa inyigisho ya Kiliziya gatolika mu kurengera ubuzima no kwamagana icyaha cyo gukuramo inda.
Mu kurangiza inama yabo, Abepiskopi Gatolika b’u Rwanda barifuriza Noheli nziza n’umwaka mushya muhire wa 2011 Abakristu bose n’abaturarwanda muri rusange. Bararagiza abo bose Umubyeyi Bikira Mariya.
Padiri Théotime GATETE
Umunyamabanga Mukuru
w’Inama y’Abepiskopi Gatolika bo mu Rwanda


text:
Ubitekerezaho iki?
Ese Bibiliya yagufasha kuba inshuti y’Imana?
UKO BAMWE BABIBONA
Bumva ko tudashobora kuba inshuti z’Imana kuko turi abanyabyaha. Abandi bavuga ko Imana itatwitaho. Wowe se ubibona ute?
ICYO BIBILIYA IBIVUGAHO
“Abakiranutsi ni bo nkoramutima” z’Imana (Imigani 3:32). Iyo twumviye Imana, tuba inshuti zayo.
IBINDI BIBILIYA YIGISHA
Imana yifuza ko tuba inshuti zayo. —Yakobo 4:8.
Imana yiteguye kudufasha no kutubabarira kuko ari inshuti yacu.—Zaburi 86:5.
Inshuti z’Imana zikunda ibyo ikunda, zikanga ibyo yanga.—Abaroma 12:9.